Θέλω να δω την Αμερική να είναι αυτό που λέει ότι είναι
στη Διακήρυξη της Ανεξαρτησίας και στο Σύνταγμα.
Αμερική, γίνε αυτό που διατείνεσαι ότι είσαι!
Πόλι Μάρεϊ
Να τραβήξω μερικά κοντινά χωρίς τα γυαλιά σας;
Ξάπλωσε.
Κάτσε κάτω. Ξάπλωσε.
Ξάπλωσε.
Υπέροχα.
Πρέπει να 'ναι μέσα σ' όλα.
Λέγομαι Πόλι Μάρεϊ
και ο τομέας ενασχόλησής μου είναι τα ανθρώπινα δικαιώματα.
Όλη μου η προσωπική ιστορία ήταν ένας αγώνας για αριστεία
σε μια κοινωνία που κυριαρχείται από την αντίληψη
ότι οι Μαύροι ήταν εγγενώς κατώτεροι των λευκών,
και οι γυναίκες εγγενώς κατώτερες των ανδρών.
Η Πόλι Μάρεϊ ήταν ένας άνθρωπος πολύ μπροστά απ' την εποχή του.
Έλεγε και έκανε πράγματα που οι υπόλοιποι άργησαν πολύ.
ΕΓΧΡΩΜΟΙ ΑΙΘΟΥΣΑ ΑΝΑΜΟΝΗΣ
Η Πόλι είχε το θράσος να αντιμετωπίσει τις διακρίσεις
σε μια περίοδο που αυτό ήταν πολύ επικίνδυνο.
Το ένα συμβάν ακολουθούσε το άλλο, κι αυτό σήμαινε ότι αργά ή γρήγορα
είτε θα γινόμουν έξω φρενών
είτε θα έβρισκα τρόπο να διαμαρτυρηθώ.
Η Πόλι ήταν συγγραφέας, δικηγόρος, ιερέας, έγραφε ποιήματα.
"Η ελπίδα είναι ένας τσακισμένος μίσχος ανάμεσα σε σφιγμένα δάχτυλα.
"Η ελπίδα είναι ένα τραγούδι σ' έναν κουρασμένο λαιμό".
ΘΑ ΕΠΙΚΡΑΤΗΣΟΥΜΕ
Έπαιξε σημαντικό ρόλο σε πολλά δικαιώματα και ελευθερίες που απολαμβάνουμε.
Η Πόλι Μάρεϊ δεν δραστηριοποιούταν μόνο στη δικηγορία και τον φεμινισμό,
ήταν και queer και μη-δυαδικό άτομο.
Συνεχώς οι φοιτητές μου λένε "Γιατί δεν ξέραμε για την Πόλι Μάρεϊ;"
Πώς μπορεί κάποιο άτομο να είναι τόσο σημαντικό
και το όνομά του να μην το μαθαίνουμε ποτέ;
Λέγομαι Πόλι Μάρεϊ
Η θεία μου, Πόλι, με φώναξε και είπε
ότι δεν θα έβγαζε τη νύχτα.
Είπε "Εδώ υπάρχουν πράγματα που πρέπει να κάνεις για μένα",
και πέθανε λίγες ώρες αργότερα.
Έμαθα ότι ήμουν εκτελέστρια της περιουσίας της...
ΚΑΡΕΝ ΡΑΟΥΖ ΡΟΣ ΑΝΙΨΙΑ ΠΟΛΙ
...κι έπρεπε να μαζέψω τα υπάρχοντά της.
Ερμάρια με αρχεία ήταν στους τοίχους των δωματίων και βιβλιοθήκες από πάνω.
Κουτιά, φάκελοι, επιστολές προς την κυβέρνηση.
Είχε κρατήσει τα πάντα.
ΒΙΒΛΙΟΘΗΚΗ ΣΛΕΣΙΝΤΖΕΡ
ΠΑΝΕΠΙΣΤΗΜΙΟ ΧΑΡΒΑΡΝΤ
Η διαθήκη της Πόλι ήταν ξεκάθαρη.
Ήθελε τα έγγραφά της να είναι στη βιβλιοθήκη Σλέσινγκερ,
ένα από τα μέρη που φιλοξενεί ιστορικά έγγραφα γυναικών.
Η θεία Πόλι δεν μοιράστηκε πολλά για τη ζωή της μαζί μου.
Ήξερα ότι ήταν ιερέας κι ότι είχε υπάρξει δικηγόρος,
αλλά δεν ανέφερε ποτέ τα επιτεύγματά της.
Έκατσα και διάβασα όσα δεν είχα διαβάσει
και σκέφτηκα "Θεέ μου".
"Συμβάν σε λεωφορείο στο Πίτερσμπεργκ. Μάρτιος, 1940".
15 ΧΡΟΝΙΑ ΠΡΟΤΟΥ Η ΡΟΖΑ ΠΑΡΚΣ ΑΡΝΗΘΕΙ ΝΑ ΚΑΤΣΕΙ ΣΤΟ ΠΙΣΩ ΜΕΡΟΣ ΤΟΥ ΛΕΩΦΟΡΕΙΟΥ
Δεν ξεκίνησα για να προσβάλω σκοπίμως...
ΗΧΟΓΡΑΦΗΣΗ ΠΟΛΙ ΜΑΡΕΪ
...τα νομοθετήματα διαχωρισμού της Βιρτζίνια.
Όπως συνέβαινε συχνά εκείνα τα πρώτα χρόνια,
προέκυπτε κάποιο συμβάν
όπου όφειλες να αντισταθείς.
Ταξίδευα με μια φίλη μου
από τη Νέα Υόρκη στο Ντάραμ
για να επισκεφτούμε δύο θείες μου για το Πάσχα.
Το όνομα της φίλης μου ήταν Άντελιν ΜακΜπίν.
Τη φωνάζαμε "Μακ".
Για τη μητέρα μου, ήταν η πρώτη της γνωριμία...
ΜΑΡΓΚΡΕΤΑ ΜΑΚΜΠΙΝ ΚΟΡΗ ΑΝΤΕΛΙΝ
...με αυτό που ήταν πολύ συνηθισμένο σε πολλά μέρη του Νότου.
Όταν περνούσες τη γραμμή Μέισον-Ντίξον, έπρεπε να κάθεσαι στο πίσω μέρος.
ΛΕΥΚΟΙ
Το λεωφορείο ήταν η πεμπτουσία του διαχωρισμού.
Το εσωτερικό του λεωφορείου επέτρεπε τη δημόσια ταπείνωση των Μαύρων
που λάμβανε χώρα παρουσία των προνομιούχων λευκών θεατών,
που παρακολουθούσαν την ντροπή μας σιωπηλά ή αδιάφορα.
Όταν έφτασαν στη Βιρτζίνια,
οι Μαύροι σηκώθηκαν και πήγαν προς τα πίσω,
και ανέβηκαν κι άλλοι λευκοί.
Ο οδηγός του λεωφορείου επέμενε να μεταφερθούμε στην επόμενη θέση.
Το κάθισμα ήταν χαλασμένο, και αρνηθήκαμε να κάτσουμε εκεί.
Ο οδηγός είπε ότι δεν θα οδηγούσε άλλο
αν δεν πήγαινε πίσω.
Ήρθε η αστυνομία και μας συνέλαβε.
ΚΟΜΗΤΕΙΑΚΗ ΦΥΛΑΚΗ ΠΙΤΕΡΣΜΠΕΡΓΚ, ΒΙΡΤΖΙΝΙΑ
Η Μακ κι εγώ πεινούσαμε και κρυώναμε, μα φοβόμασταν να κοιμηθούμε
γιατί τα στρώματα ήταν γεμάτα κοριούς.
Όταν διαμαρτυρήθηκα, ο κατσούφης δεσμοφύλακας φώναξε
"Σκάσε για να μη σε στείλω στο μπουντρούμι.
"Όταν ξεμπερδέψουν τα ποντίκια μαζί σου,
"θα εύχεσαι να 'χες βγάλει τον σκασμό".
Αντιλήφθηκαν την πραγματικότητα. Την αντιλήφθηκαν και...
Νομίζω ότι ήταν πολύ τρομακτικό.
Η Πόλι μίλησε με την Εθνική Ένωση για την Πρόοδο Έγχρωμων Ατόμων,
ελπίζοντας ότι θα μπορούσαν να αποδείξουν...
ΠΑΤΡΙΣΙΑ ΜΠΕΛ-ΣΚΟΤ
...αντισυνταγματικό τον διαχωρισμό των θέσεων.
ΛΕΠΤΟΜΕΡΕΙΕΣ ΤΟΥ ΣΥΜΒΑΝΤΟΣ:
ΚΑΤΗΓΟΡΙΑ ΓΙΑ ΠΡΟΚΛΗΣΗ ΤΑΡΑΧΩΝ
ΔΙΑΓΡΑΜΜΑ ΛΕΩΦΟΡΕΙΟΥ
Η Μακ κι εγώ κάναμε μια αναφορά,
μια περίληψη της υπόθεσης, των γεγονότων...
Αφότου αφεθήκαμε ελεύθερες με εγγύηση,
μας κάλεσαν να συναντήσουμε τους δικηγόρους Θέργκουντ Μάρσαλ,
τον δικαστή Γουίλιαμ Χ. Χάστι και τον Δρα Λίον Α. Ράνσομ.
Ήταν η πρώτη μου επαφή με μια ομάδα ικανών δικηγόρων Πολιτικών Δικαιωμάτων,
και έμεινα εκεί γοητευμένη για αρκετές ώρες.
Μάχονταν για το δικαίωμα των Μαύρων να αφομοιωθούν στην αμερικανική ζωή.
Αλλά ο δικαστής ξέρει ότι το θέμα παίρνει διαστάσεις,
κι έτσι, τελικά, τους ξεγλιστρούν.
ΔΙΚΑΣΤΗΡΙΟ ΧΑΣΤΙΝΓΚΣ ΠΙΤΕΡΣΜΠΕΡΓΚ
Ο δικαστής αφήνει τον νόμο περί διαχωρισμού κι απλώς λέει
"Διαταράζατε την ησυχία".
ΑΠΑΓΟΡΕΥΕΤΑΙ ΤΟ ΚΑΠΝΙΣΜΑ ΟΙ ΕΓΧΡΩΜΟΙ ΚΑΘΟΝΤΑΙ ΠΙΣΩ
Έτσι, δεν μπορούν να δημιουργήσουν νομικό προηγούμενο.
Εκτίουν μια μικρή ποινή και τις αφήνουν.
Τότε, ένιωθα μόνο πίκρα κι απογοήτευση
λόγω προσωπικής ήττας,
αλλά άρχισα να νιώθω ότι ήμασταν ένα μικρό μέρος μιας ομαδικής προσπάθειας
που οραματιζόταν την απόλυτη κατάλυση όλων των νόμων περί διαχωρισμού.
Η σκέψη ήταν συγκλονιστική.
ΠΑΝΕΠΙΣΤΗΜΙΟ ΡΑΤΓΚΕΡΣ
Σήμερα έχουμε την τρομερή ευκαιρία
να μάθουμε για τη Δρα Άννα Πόλιν Μάρεϊ.
Η Μάρεϊ είναι τόσο συναρπαστική,
που δεν μπορώ να καλύψω όλες τις πρωτιές και την τελειότητά της.
Σκεφτείτε ότι είστε Μαύρος τον 20ό αιώνα
και προσπαθείτε να θέσετε το επιχείρημα ότι αξίζετε σεβασμό.
Ζείτε σ' έναν κόσμο όπου ήδη δεν σας συμπαθούν
επειδή είστε Μαύροι.
Θέλω να σας δώσω μια εικόνα αυτών που διαμόρφωσαν τη ζωή της Μάρεϊ.
Αυτό είναι το πρώτο κεφάλαιο, σελίδα ένα
μιας αυτοβιογραφίας σε χειρόγραφο.
Σε μια μελέτη που δημοσιεύθηκε το 1910, το έτος της γέννησής μου,
ο Δρ Χάουαρντ Γ. Όντουμ, κοινωνιολόγος στο Πανεπιστήμιο Κολούμπια,
ισχυρίστηκε ότι οι φυλές έχουν διαφορετικές "ικανότητες και δυνατότητες",
κλείνουν τα εισαγωγικά.
Και ότι εκείνοι που επιθυμούν να βοηθήσουν τους νέγρους θα έπρεπε
"να μην περιμένουν πολλά από εκείνον.
"Αντιλαμβάνεται ελάχιστα την έννοια της αρετής,
"της αλήθειας, της τιμής, του ανδρισμού, της ακεραιότητας.
"Η καλύτερη εκπαίδευση για έναν νέγρο
"θα τον οδηγούσε προς την αδιαμφισβήτητη αποδοχή
"του γεγονότος ότι είναι διαφορετική φυλή από τον λευκό, και ορθώς",
κλείνουν τα εισαγωγικά.
ΔΡ ΧΑΟΥΑΡΝΤ ΟΝΤΟΥΜ
ΣΧΟΛΙΚΟ
Το θυμάμαι μέχρι σήμερα και βλέπω το παλιό σχολικό κτίριο.
Ήταν ένα ξεχαρβαλωμένο ξύλινο κτίριο, χωρίς κούνιες.
Δεν είχες να παίξεις με κάτι, όταν έβγαινες έξω.
Και, φυσικά, το σχολείο των λευκών
ήταν μέσα στο γκαζόν και περιβαλλόταν από έναν φράχτη.
Ήταν η αντίθεση ανάμεσα στην αντιμετώπιση που είχαμε εμείς
κι αυτήν που είχαν τα παιδιά των λευκών.
Τα νιώθεις αυτά, τα αισθάνεσαι.
Κατάγομαι από πολύ περήφανους ανθρώπους.
Ήταν πεισματάρηδες. Κολύμπησαν κόντρα στο ρεύμα.
Αυτό είναι το σπίτι. Είναι το σπίτι που μεγάλωσε η Πόλι Μάρεϊ.
Όταν ήρθε σ' αυτό το σπίτι, ήταν τριών ετών.
ΝΤΑΡΑΜ, ΒΟΡΕΙΑ ΚΑΡΟΛΙΝΑ
Ήρθε λόγω μιας τραγωδίας.
Η μητέρα της πέθανε από εγκεφαλική αιμορραγία,
κι ο πατέρας της εισήχθη σε ψυχιατρείο.
Παρόλο που είχε γεννηθεί στη Βαλτιμόρη, αυτό ήταν πραγματικά το σπίτι της.
Όταν ήρθα στο Ντάραμ,
το νοικοκυριό αποτελείτο από τη θεία Πολίν και τη θεία Σάλι,
και τους παππούδες Φιτζέραλντ.
Οι Φιτζέραλντ ήταν πολύ γνωστοί στο Ντάραμ
και είχαν κύρος στη Μαύρη κοινότητα.
Η οικογένεια είχε ρίζες από Τσερόκι,
Ιρλανδούς, Αφροαμερικανούς.
Ήταν μια οικογένεια, η οποία είχε μέλη που φαίνονταν τόσο λευκά
που τους περνούσαν για λευκούς.
Κι η Πόλι ήταν κάπου στη μέση.
Υπήρχε προκατάληψη λόγω επιδερμίδας
από τη λευκή κοινότητα και από τη Μαύρη κοινότητα.
Κι έτσι, αποτελούσαν μια ξεχωριστή, δική τους οντότητα.
Η Πόλι ήταν η χαρά του σπιτιού.
Η θεία Πολίν δεν είχε παιδιά, οπότε τη λάτρευε.
Η θεία Πολίν δίδασκε σε τοπικά δημόσια σχολεία
και όταν ήμουν περίπου τεσσάρων,
αποφάσισε να με παίρνει καθημερινά μαζί της.
Μπορούσα να κάθομαι με μεγαλύτερα παιδιά και να κοιτάζω, ενώ απάγγελλαν.
Προς τα τέλη της σχολικής χρονιάς,
η θεία Πολίν εξεπλάγην όταν με άκουσε να λέω
"Ξέρω να διαβάζω, θεία Πολίν".
Άρπαξα το βιβλίο του διπλανού μου κι άρχισα να διαβάζω δυνατά.
Όσο καιρό ήμουν στην τάξη της,
μάθαινα αυτά που δίδασκε τους άλλους.
Από εκεί και πέρα, η τάξη ήταν το δεύτερο σπίτι μου.
Της επιτρεπόταν να ρωτάει οτιδήποτε ήθελε.
Της επιτρεπόταν να έχει άποψη.
Αλλά η Πόλι δεν ήθελε να φοράει φορέματα.
Και η θεία Πολίν την ανάγκαζε να πηγαίνει στην εκκλησία κάθε Κυριακή.
Έτσι, έκαναν μια συμφωνία.
Είπε "Μπορείς να φοράς παντελόνια όλη την εβδομάδα,
"αλλά όταν θα είναι ώρα να πάμε στην εκκλησία, θα βάζεις φόρεμα".
Είχα μια προστατευμένη ζωή.
Οι στιγμές που η ζωή γινόταν ανυπόφορη
ήταν οι επαφές με τον λευκό κόσμο.
Οι άνθρωποι αποκαλούσαν τους ενήλικες νέγρους "θεία" και "θείο", "αγόρι".
Λιντσάρονταν περίπου 50 με 60 άτομα τον χρόνο.
Δεν θυμάμαι τα λιντσαρίσματα να προβάλλονται στις εφημερίδες,
αλλά κυκλοφορούσε η είδηση από στόμα σε στόμα.
Ξέρετε... "Λίντσαραν κάποιον στην τάδε κομητεία χθες βράδυ".
Η επίγνωση της ύπαρξης της Κου Κλουξ Κλαν βρισκόταν πάντα στο παρασκήνιο.
Αυτή η επίγνωση, για ένα παιδί της γενιάς μου,
μεγάλωνε μαζί σου σαν...
Σχεδόν σαν κομμάτι του σώματός σου και της ύπαρξής σου.
ΠΡΟΣ ΤΟΥΣ ΚΑΤΑΠΙΕΣΤΕΣ
ΤΩΡΑ ΕΙΣΤΕ ΙΣΧΥΡΟΙ
ΚΙ ΕΜΕΙΣ ΕΙΜΑΣΤΕ ΜΟΝΑΧΑ ΣΤΑΦΥΛΙΑ
ΠΟΥ ΠΟΝΟΥΝ ΑΠΟ ΤΗΝ ΩΡΙΜΑΝΣΗ
ΣΥΝΘΛΙΨΤΕ ΜΑΣ
ΒΓΑΛΤΕ ΑΠΟ ΜΕΣΑ ΜΑΣ ΤΗ ΓΕΝΝΑΙΑ ΖΩΗ
ΠΟΥ ΠΕΡΙΕΧΕΤΑΙ ΣΕ ΑΥΤΑ ΤΑ ΠΛΗΡΗ ΔΕΡΜΑΤΑ
ΜΑ Η ΔΙΚΗ ΜΑΣ ΔΥΝΑΜΗ ΕΙΝΑΙ ΗΠΙΑ,
ΙΣΧΥΡΗ ΑΠΟ ΑΙΩΝΕΣ ΛΑΧΤΑΡΑΣ
ΘΑ ΑΝΤΕΞΟΥΜΕ ΓΙΑ ΝΑ ΚΛΕΨΟΥΜΕ ΤΙΣ ΑΙΣΘΗΣΕΙΣ ΣΑΣ
ΣΕ 'ΚΕΙΝΟ ΤΟ ΜΟΝΑΧΙΚΟ ΛΥΚΟΦΩΣ ΤΗΣ ΧΕΙΜΕΡΙΝΗΣ ΣΑΣ ΘΛΙΨΗΣ
ΠΟΛΙ ΜΑΡΕΪ
"Θα αντέξουμε για να κλέψουμε τις αισθήσεις σας
"στο μοναχικό λυκόφως της χειμερινής σας θλίψης".
Τι επίγνωση έχει η Πόλι για τη θέση της στην ιστορία;
Η Πόλι είναι σ' αυτόν τον χώρο για να διορθώσει ζητήματα
που έχουν δημιουργηθεί από τον θεσμό της δουλείας.
Μου φαίνεται πολύ δυνατό. Η Πόλι ισχυρίζεται και λέει
"Αυτός είναι ο χώρος μου και η ώρα μου να κάνω αυτό το έργο".
Βγάζει τη γραφομηχανή και γράφει για να εκφραστεί πλήρως.
Μένει εκεί για πάντα, ώστε ίσως μελλοντικές γενιές σαν εμάς
να μπορούν να το κατανοήσουν.
Υποθέτω ότι πίσω από όλη αυτήν τη συγγραφή βρίσκεται μια επιθυμία για επικοινωνία.
Με άλλα λόγια, θες να μοιραστείς με άλλους κάποιες από τις ιδέες
ή κάποια από τα συναισθήματά σου.
Είναι πολύ πιο δύσκολο να γράψω την ιστορία μου απ' ό,τι κάποιου άλλου.
Κεφάλαιο έξι, χειρόγραφο σελίδα 120.
Μετά το σχολείο μου, δεν ήθελα να πάω σε άλλα διαχωρισμένα σχολεία.
Ήμουν αποφασισμένη να μην το κάνω.
Έτσι, η θεία Πολίν με πήγε στη Νέα Υόρκη.
Εντυπωσιάστηκα από σχεδόν όλα όσα είδα.
Τους ουρανοξύστες, το Κόνι Άιλαντ, το Άγαλμα της Ελευθερίας,
τη θεατρική περιοχή του Μπρόντγουεϊ...
ΠΡΩΤΑ ΕΠΙΛΕΞΤΕ
...τους αυτόματους πωλητές, όπου έβαζες κέρματα και σου έβγαζαν ζεστό φαΐ.
Πάνω απ' όλα, εντυπωσιάστηκα γιατί μπορούσες να κάτσεις όπου ήθελες
στο μετρό, στο λεωφορείο και στο τραμ.
Στο κολέγιο Χάντερ, ήμουν μία από τέσσερις νέγρες μεταξύ 247 γυναικών.
Πήρα όσα μαθήματα είχαν σχέση με τη λογοτεχνία,
τη δημιουργική γραφή, τα διηγήματα.
Θυμηθείτε, ήμουν ένα μικρό παιδί απ' τον Νότο
με φριχτή γραμματική
και αισθανόμουν συνεχώς το χάσμα ανάμεσα στο μορφωτικό μου επίπεδο
κι εκείνο των ευφυών παιδιών στο κολέγιο Χάντερ.
Κι έτσι, στο πίσω μέρος του μυαλού μου είχα πάντα "Το έχω;"
Αποφοίτησα από το κολέγιο Χάντερ στην τάξη του 1933.
Η Μεγάλη Ύφεση.
Μεγάλες ουρές ανδρών που περίμεναν,
περίμεναν για λίγη δωρεάν σούπα, περίμεναν για δουλειές.
Ήταν η χειρότερη δυνατή στιγμή για να ξεκινήσει κανείς καριέρα.
Τα πρωινά, ακολουθούσα το τελετουργικό της μάταιης αναζήτησης στις αγγελίες.
ΤΟ ΤΕΛΕΥΤΑΙΟ ΔΑΝΕΙΣΜΕΝΟ ΣΕΝΤ,
ΔΕΝ ΥΠΑΡΧΕΙ ΚΑΤΙ ΑΛΛΟ ΓΙΑ ΕΝΕΧΥΡΟ
ΑΛΑΤΙ ΚΑΙ ΝΕΡΟ
ΔΕΝ ΑΠΑΛΥΝΟΥΝ ΠΙΑ ΤΟΥΣ ΠΟΝΟΥΣ ΑΠ' ΤΗΝ ΠΕΙΝΑ
Παρά εκείνες τις δυσκολίες,
η ανεργία επέτρεπε μια ελευθερία κινήσεων
για να ταξιδέψει κανείς με τρόπους που δεν θα ήταν κοινωνικά αποδεκτοί.
Η ΠΕΡΙΠΛΑΝΩΜΕΝΗ
Ήμουν έτοιμη να συναντήσω περίπου 300.000 άστεγα, ανεπιθύμητα αγόρια
και μερικά κορίτσια που ανέβαιναν σε φορτηγά τρένα
ή έκαναν ωτοστόπ από πόλη σε πόλη αναζητώντας εργασία.
Φόρεσα τα πρόχειρα ρούχα μου, προσκοπικό παντελόνι και δερμάτινο,
και πήρα ένα μικρό σακίδιο με ελάχιστο κατασκηνωτικό εξοπλισμό.
Είχα αγορίστικο κούρεμα και λεπτή φιγούρα,
επίπεδη στα προφανή σημεία,
κάτι που με την πρώτη ματιά μ' έκανε να φαίνομαι μικρό έφηβο αγόρι.
Η Πόλι απολάμβανε την αρρενωπή της εμφάνιση.
Υπάρχουν υπέροχες φωτογραφίες της
με διαφορετικές αρσενικοκεντρικές πόζες,
και δίνει στον εαυτό της διαφορετικά ονόματα. Αυτοαποκαλείται Πιτ.
ΠΟΛΙ (ΠΙΤ)
Αυτοαποκαλείται "Ο Μάγκας".
Ο ΜΑΓΚΑΣ - 1931
Όταν γράφει γι' αυτό,
λέει ότι το κάνει για να προστατευτεί,
γιατί ως ανύπαντρη Μαύρη γυναίκα δεν μπορεί να παίρνει τρένα παράνομα,
χωρίς να φοβάται μήπως παρενοχληθεί ή κακοποιηθεί σεξουαλικά.
Δεσμεύομαι
μια Νέα Συμφωνία για τον αμερικανικό λαό.
ΚΑΤΑΣΚΗΝΩΣΗ TERA ΒΟΡΕΙΑ ΤΗΣ ΝΕΑΣ ΥΟΡΚΗΣ
Έγινα μία από τις εκατοντάδες άνεργες γυναίκες
που συμμετείχαν στην Κατασκήνωση TERA,
μία από τις 28 γυναικείες κατασκηνώσεις που άνοιξαν με τη νέα οικονομική πολιτική.
Αμέσως τα βρήκα με την Πεγκ Χολμς, που ήταν σύμβουλος πεζοπορίας
και είχε μια πνευματική περιέργεια που ταίριαζε με τη δική μου.
Η Πέγκι Χολμς ήταν η κόρη ενός συντηρητικού τραπεζίτη
που ριζοσπαστικοποιήθηκε από τη Μεγάλη Ύφεση.
Η Πεγκ φαινόταν να μην έχει καμία φυλετική προκατάληψη.
Διάβασε μερικά από τα ποιήματά μου και μετά μου είπε,
"Πώς μπορείς να γράφεις με τόση συμπόνια;
"Θα είχα πικρία αν ήμουν νέγρα".
Την άνοιξη, η Πεγκ κι εγώ κάναμε ταξίδι πέντε εβδομάδων στη Νεμπράσκα με ωτοστόπ.
Ένα καινούριο άτομο που σκέφτεται όπως εσύ
και θα γευματίσει σε μια άδεια παραλία το σούρουπο...
Αυτές είναι οι μικρές καθημερινές χαρές της ζωής.
ΙΣΗ ΑΜΟΙΒΗ ΙΣΗ ΕΡΓΑΣΙΑ
Η Πεγκ κι εγώ ενδιαφερθήκαμε για βιομηχανικά και εργασιακά προβλήματα.
Και γνώρισα τις πρώτες απεργίες.
Στο εργατικό κίνημα, έβλεπες έναν σχεδόν θρησκευτικό ζήλο.
Πήραμε μέρος στη γενική απεργία των εργαζομένων σε αυτοκινητοβιομηχανίες
στις αρχές του 1937.
Είχα χωθεί για τα καλά σε μια ριζοσπαστική στάση ζωής.
ΑΠΕΡΓΟΥΜΕ ΓΙΑ ΑΞΙΟΠΡΕΠΕΙΣ ΜΙΣΘΟΥΣ
Και τώρα έχω αρχίσει να το συνδέω αυτό,
την όλη έννοια της ελευθερίας και της αξιοπρέπειας,
με το να είσαι νέγρος στην Αμερική.
ΕΛΑ ΣΤΟ ΣΩΜΑΤΕΙΟ ΜΑΣ ΜΕΤΑΛΛΩΡΥΧΟΙ ΤΗΣ ΔΥΤΙΚΗΣ ΒΙΡΤΖΙΝΙΑ
Νομίζω ότι θα ηχογραφήσω το επόμενο κεφάλαιο σε άλλη συνάντηση.
Όπως φαντάζεσαι, με απομυζεί συναισθηματικά.
Αλλά σε κάθε περίπτωση, ελπίζω να εξάψω την περιέργεια του αναγνώστη.
Η Πόλι Μάρεϊ είχε την αίσθηση ότι αποτελούσε ιστορική φιγούρα.
Η Βιβλιοθήκη Σλέσινγκερ έχει 135 κουτιά...
ΡΟΖΑΛΙΝΤ ΡΟΖΕΝΜΠΕΡΓΚ
...με έγγραφα της Πόλι Μάρεϊ.
Κάποια από αυτά, δεν συμπεριλήφθηκαν ποτέ στο δημοσιευμένο έργο της Μάρεϊ.
Βρήκα έναν φάκελο που έγραφε "Σεξουαλικότητα".
Η Μάρεϊ είπε στους γιατρούς ότι φαινόταν να είναι γυναίκα,
αλλά ήταν άντρας.
"ΕΝΑ ΑΠΟ ΤΑ ΠΕΙΡΑΜΑΤΑ ΤΗΣ ΦΥΣΗΣ:
"ΕΝΑ ΚΟΡΙΤΣΙ ΠΟΥ ΘΑ ΕΠΡΕΠΕ ΝΑ ΕΙΝΑΙ ΑΓΟΡΙ".
ΣΗΜΕΙΩΜΑ ΑΠΟ ΤΗΝ ΠΟΛΙ ΜΑΡΕΪ ΣΕ ΓΙΑΤΡΟ
Η Πόλι ήλπιζε ότι η σχέση με την Πέγκι
θα ήταν μια φυσιολογική σχέση,
κάτι που για την Πόλι σήμαινε
ότι θα ήταν ο άντρας και η Πέγκι θα ήταν η σύζυγος.
Και η Πέγκι δεν μπορούσε να δει την Πόλι ως άντρα.
Και τελικά, η σχέση τελείωσε.
ΜΗ ΜΕ ΔΙΩΧΝΕΙΣ ΜΑΚΡΙΑ, ΑΓΑΠΗΜΕΝΗ ΜΟΥ.
ΕΛΑ ΜΑΖΙ ΜΟΥ
ΚΑΙ ΘΑ ΠΑΜΕ ΝΑ ΤΡΑΓΟΥΔΗΣΟΥΜΕ. ΠΟΛΙ ΜΑΡΕΪ
Η στιγμή που η Πέγκι Χολμς εξαφανίστηκε από τη ζωή της Μάρεϊ
οδήγησε σε μια συναισθηματική κατάρρευση
που τελείωσε με την Πόλι να νοσηλεύεται στο νοσοκομείο Μπέλβιου.
Οι σημειώσεις της Πόλι, αν και υπό παρακολούθηση στις ψυχιατρικές κλινικές,
ήταν πολύ λεπτομερείς.
ΓΙΑΤΙ ΕΧΩ ΝΙΩΣΕΙ ΤΑ ΠΙΟ ΔΥΝΑΤΑ ΣΥΝΑΙΣΘΗΜΑΤΑ
ΓΙΑ ΙΔΙΑΙΤΕΡΑ ΘΗΛΥΚΕΣ ΚΑΙ ΕΤΕΡΟΦΥΛΟΦΙΛΕΣ ΓΥΝΑΙΚΕΣ;
Η Πόλι έχει κατάθλιψη, ρωτάει γιατρούς, "Γιατί μου αρέσουν αυτές οι γυναίκες;"
ΚΑΘΙΣΤΑ ΑΔΥΝΑΤΗ ΜΙΑ ΙΚΑΝΟΠΟΙΗΤΙΚΗ ΣΧΕΣΗ ΜΕ ΟΠΟΙΑΔΗΠΟΤΕ.
ΠΟΥ ΜΠΟΡΩ ΝΑ ΒΡΩ ΤΗΝ ΑΠΑΝΤΗΣΗ;
Αυτές οι εμπειρίες υπήρχαν πάντα.
Τα ιστορικά αρχεία της Πόλι
μας επιτρέπουν να εξετάσουμε την ανθρωπιά ενός Μαύρου ατόμου...
ΡΑΚΕΛ ΓΟΥΙΛΙΣ
...μη συμμορφούμενο με τα φύλα, στην εποχή που ζούσε η Πόλι.
Μπροστά στα ιατρικά αρχεία και τις σημειώσεις της Πόλι...
ΕΚΔΗΛΩΣΗ ΜΝΗΜΗΣ ΓΙΑ ΠΟΛΙ ΜΑΡΕΪ
...κι εγώ, ως ένα τρανς, μη συμμορφούμενο με τα φύλα, queer άτομο μικτής φυλής,
σκέφτηκα, "Το ξέρω καλά αυτό το συναίσθημα".
Μας έμαθαν να πιστεύουμε ότι άνθρωποι σαν εμάς δεν υπάρχουν.
Έτσι, όταν άκουσα και έμαθα για την Πόλι Μάρεϊ,
εντυπωσιάστηκα και ήθελα να το αγκαλιάσω σφιχτά.
ΝΤΟΛΟΡΕΣ ΤΣΑΝΤΛΕΡ
Και επίσης ήμουν τόσο θυμωμένος,
που ένιωσα με κάποιο τρόπο ότι μου είχαν κλέψει ένα μέρος της ιστορίας μου.
Ταυτίζομαι με την αναταραχή κάποιου
που προσπαθούσε να ζήσει τη ζωή του ως ένα πλήρες ον,
με ολοκληρωμένο σώμα, μυαλό και πνεύμα.
Αν η Πόλι Μάρεϊ καθόταν εδώ σήμερα
και έλεγα, "Πόλι, τι αντωνυμίες χρησιμοποιείς;"
Δεν ξέρω τι θα έλεγε.
Ως Μαύρη και queer,
αναφέρομαι στην Πόλι ως "αυτοί" ή απλώς "Πόλι"
για να αναγνωριστεί το εύρος της έμφυλης εμπειρίας τους.
Μελετητές που έχουν γράψει για την Πόλι γενικά χρησιμοποιούν θηλυκές αντωνυμίες,
δηλαδή "αυτή".
Φίλοι και συγγενείς μιλούν για την Πόλι με θηλυκές αντωνυμίες.
Αλλά νομίζω ότι θα δούμε περισσότερο κόσμο να αναφέρεται στην Πόλι Μάρεϊ
με ουδέτερες αντωνυμίες αντί για θηλυκές αντωνυμίες.
ΠΟΛΙ ΜΑΡΕΪ ΠΕΡΗΦΑΝΑ ΠΑΠΟΥΤΣΙΑ
Η Μάρεϊ δεν έγραψε ποτέ για τους έμφυλους αγώνες της
στο δημοσιευμένο έργο της,
και σπάνια μιλούσε γι' αυτό ακόμη και με φίλους.
Βρέθηκε σε μια θέση τελείως ξένη
για όσους αγαπούσε. Εκτός από τη θεία της Πολίν.
Η θεία Πολίν την αποκαλούσε "Το αγόρι-κορίτσι μου"
και πάντα την υποστήριζε.
Η θεία Πολίν επέτρεπε στη θεία Πόλι να είναι ακριβώς αυτή που ήθελε.
Δεν παίρνουμε συχνά τέτοια άνευ όρων αγάπη.
Αλλά όταν προσπάθησε να τη βρει αλλού,
ήταν πολύ δύσκολο.
Ήταν πάντα υπερδραστήρια.
Έπινε καφέ όλη νύχτα.
Ήταν ανυπόμονη.
Το μεγαλύτερο μέρος της ζωής της έλεγε, "Θα με δείτε. Θα με ακούσετε".
ΠΑΝΕΠΙΣΤΗΜΙΟ ΒΟΡΕΙΑΣ ΚΑΡΟΛΙΝΑΣ
13 ΧΡΟΝΙΑ ΠΡΙΝ ΓΙΝΕΙ ΔΕΚΤΟΣ Ο ΠΡΩΤΟΣ ΜΑΥΡΟΣ ΦΟΙΤΗΤΗΣ
Εκείνη την περίοδο,
το Πανεπιστήμιο της Βόρειας Καρολίνας ξεκινούσε μαθήματα στις φυλετικές σχέσεις.
Έτσι σκέφτηκα, "Ίσως τώρα είναι έτοιμοι να δεχτούν μια νέγρα".
ΑΙΤΗΣΗ ΕΙΣΑΓΩΓΗΣ
Μου έστειλαν μια αίτηση κενή.
Και είχαν προσθέσει ερωτήσεις για φυλή και θρησκεία.
Νομίζω ότι απάντησα, αλλά ίσως είπα, "Μα τι διαφορά έχει;"
Έλαβα ένα γράμμα
από τον πρόεδρο του Πανεπιστημίου της Βόρειας Καρολίνας που έλεγε,
"Το Σύνταγμα και οι νόμοι μού απαγορεύουν
"να δεχτώ στο πανεπιστήμιο άτομο της φυλής σας".
Ο Πρόεδρος, γυρνώντας σπίτι, στην πρωτεύουσα του έθνους,
σταματά στο Πανεπιστήμιο της Β. Καρολίνας
για να παραλάβει το τιμητικό πτυχίο του Διδάκτορα Νομικής.
Είμαι υπερήφανος που αποφοιτώ από το πανεπιστήμιο της Β. Καρολίνας,
το οποίο χαρακτηρίζει
την αμερικάνικη φιλελεύθερη σκέψη
μέσω της αμερικανικής δράσης.
Η Πόλι άκουσε αυτόν τον λόγο...
Ο ΡΟΥΣΒΕΛΤ ΠΡΟΑΣΠΙΖΕΤΑΙ ΤΟΝ ΦΙΛΕΛΕΥΘΕΡΙΣΜΟ
...και αποφάσισε να γράψει γράμμα στον Φράνκλιν Ρούσβελτ.
Ήταν ένα κλασικό έντονο γράμμα διαμαρτυρίας από την Πόλι Μάρεϊ.
ΚΑΛΕΣΑΤΕ ΤΟΝ ΛΑΟ ΝΑ ΣΤΗΡΙΞΕΙ ΜΙΑ ΦΙΛΕΛΕΥΘΕΡΗ ΔΗΜΟΚΡΑΤΙΚΗ ΦΙΛΟΣΟΦΙΑ.
ΤΙ ΣΗΜΑΙΝΕΙ ΑΥΤΟ ΓΙΑ ΤΟΥΣ ΝΕΓΡΟΥΣ ΑΜΕΡΙΚΑΝΟΥΣ;
Επαινούσε το πανεπιστήμιο την ίδια στιγμή
που δεν άφηναν την Πόλι να φοιτήσει εκεί.
Έχετε ένα Μαύρο άτομο που γράφει με ένταση στον Πρόεδρο τη δεκαετία του '30,
απαιτώντας να μην είναι υποκριτής.
Απογοητευόμουν όλο και περισσότερο με τη σιωπή του στα κοινωνικά δικαιώματα
και με την άρνησή του να μιλήσει δημόσια
για έναν νόμο κατά του λιντσαρίσματος.
ΕΧΕΤΕ ΥΨΩΣΕΙ ΤΗ ΦΩΝΗ ΣΑΣ ΑΡΚΕΤΑ ΕΝΑΝΤΙΑ ΣΤΟ ΚΑΨΙΜΟ ΤΟΥ ΛΑΟΥ ΜΑΣ;
Η Πόλι αποφάσισε
να στείλει ένα αντίγραφο στην Έλενορ Ρούσβελτ.
Η κυρία Ρούσβελτ απαντά αρκετά γρήγορα
και το γράμμα έχει την προσωπική της υπογραφή.
"Διάβασα το αντίγραφο της επιστολής που μου στείλατε...
ΛΕΥΚΟΣ ΟΙΚΟΣ ΟΥΑΣΙΓΚΤΟΝ
'"... και καταλαβαίνω απόλυτα.
"Αλλά οι μεγάλες αλλαγές έρχονται αργά.
"Ο Νότος αλλάζει, αλλά μη βιάζεστε τόσο πολύ".
ΕΛΕΝΟΡ ΡΟΥΣΒΕΛΤ
Αυτή η αντιπαράθεση που είχε η Πόλι με το πανεπιστήμιο
ήταν ενδεικτική αυτού που αποκαλούσε "αντιπαράθεση με γραφομηχανή".
ΓΥΝΑΙΚΑ ΚΑΝΕΙ ΑΙΤΗΣΗ ΣΤΟ ΠΑΝΕΠΙΣΤΗΜΙΟ, Ο ΚΥΒΕΡΝΗΤΗΣ ΧΟΪ ΔΡΑ
Η Πόλι έγραψε επιστολές που δημοσιεύθηκαν στον Μαύρο τύπο.
Τράβηξε πολλή προσοχή.
Και ξαφνικά, ακούγεται παντού στο ραδιόφωνο.
"Άγνωστη νέγρα κάνει αίτηση στο Πανεπιστήμιο της Βόρειας Καρολίνας".
Έγινε κάτι σαν εθνική είδηση.
Η οικογένειά μου το δέχτηκε όλο αυτό με ταραχή.
Πρωτίστως, γιατί φοβόντουσαν ότι θα τους λιντσάρουν.
Το Πανεπιστήμιο της Βόρειας Καρολίνας ήταν μια ήττα.
Και η σύλληψη στο λεωφορείο,
συν μια ολόκληρη ζωή γεμάτη ταπεινώσεις που δεν μοιράστηκαν μόνο σε μένα,
αλλά σε φτωχούς, νέγρους της υπαίθρου.
Όλα αυτά κατέληξαν
στη συνειδητοποίηση ότι αν ήταν να δώσω μάχη για τους διαχωρισμούς,
χρειαζόμουν ένα όπλο, μια ικανότητα.
Και ήταν τότε που αποφάσισα να πάω στη Νομική.
Τι είπες;
Η δύναμή σου στη συγκέντρωση είναι απίστευτη.
Ξέρεις, αυτό μάλλον είναι αλήθεια.
Όταν ήμουν στη Νομική,
οι συμμαθητές μου μπορεί να συνέχιζαν
τα πιο παράξενα επιχειρήματα και συζητήσεις
πάνω από το κεφάλι μου και εγώ ασχολούμουν...
Η Πόλι φτάνει στο Χάουαρντ το φθινόπωρο του 1941.
Και οι υποθέσεις πολιτικών δικαιωμάτων της εποχής
συζητιούνται στους διαδρόμους του Χάουαρντ.
Ο Θέργκουντ Μάρσαλ
και ο Γουίλιαμ Χάστι και ο Λίον Ράνσομ περπατούν στους διαδρόμους.
Για τα πρώτα δύο μου χρόνια, ήμουν η μόνη γυναίκα στη Νομική.
ΠΟΛΙ ΜΑΡΕΪ ΝΕΑ ΥΟΡΚΗ
Δεν με άφηναν καν να μιλάω στην τάξη.
ΤΑΞΗ ΤΟΥ 1944 - ΝΟΜΙΚΗ ΣΧΟΛΗ ΠΑΝΕΠΙΣΤΗΜΙΟ ΧΑΟΥΑΡΝΤ
Σήκωνα το χέρι μου, αλλά κανείς δεν μου έδινε σημασία.
Ο καθηγητής μου είπε, "Δεν ξέρω καν γιατί έρχονται οι γυναίκες στη Νομική".
Και έμεινα τόσο έκπληκτη.
Μιλούν για αυτό που αποκαλούν Τζιμ Κρόου,
ένα σύστημα φυλετικού διαχωρισμού,
και λέει εκείνη, "Αυτό που βιώνω είναι Τζέιν Κρόου".
Οι μαύρες γυναίκες δεν είχαν μόνο να αντιμετωπίσουν τον φυλετικό διαχωρισμό,
αλλά και τις διακρίσεις λόγω φύλου.
Είχα μεγαλώσει σε μια οικογένεια που δεν έβαζε περιορισμούς στις γυναίκες.
Και στο τέλος του έτους,
κατέταξαν τους μαθητές και δημοσιοποίησαν τους βαθμούς τους.
Μάρεϊ, στην κορυφή της λίστας.
Στο δεύτερο έτος, με άφησαν να μιλήσω.
Η Μάρεϊ γίνεται σύμβουλος στο φοιτητικό κομμάτι της ΕΕΠΕΑ.
17 ΧΡΟΝΙΑ ΠΡΙΝ ΤΗ ΔΙΑΜΑΡΤΥΡΙΑ ΣΤΟ ΓΟΥΛΓΟΥΟΡΘ
Όποτε πήγαινες στο κέντρο της Ουάσιγκτον, υπήρχαν μέρη που δεν μπορούσες να πας.
ΙΝΕΖ ΣΜΙΘ ΡΕΪΝΤ
Θυμάμαι δεν μπορούσαμε να μπούμε στο εμπορικό κέντρο Γκαρφίνκελ.
Δεν μπαίναμε στα εστιατόρια,
στο Εθνικό Θέατρο.
Άρχισα να πειραματίζομαι περισσότερο με μη βίαιη, άμεση δράση.
Ξεκινήσαμε στη γωνιά 14ης και Γιου,
σε ένα εστιατόριο με το όνομα Λιτλ Πάλας Καφετέρια.
Ήταν στο κέντρο της γειτονιάς των νέγρων,
αλλά εξυπηρετούσε μόνο λευκούς.
Και μπήκαμε μέσα ένα Σάββατο απόγευμα.
Αρνήθηκαν να μας σερβίρουν.
ΜΑΓΕΙΡΕΙΟ
Καθίσαμε στα τραπέζια με τους άδειους δίσκους,
ανοίξαμε τα βιβλία και αρχίσαμε το μάθημα.
Το γεμίσαμε αυτό το μικρό μέρος.
Και δούλεψε.
Το εκπληκτικό είναι ότι τα κατάφεραν.
ΦΟΙΤΗΤΕΣ ΣΤΑΜΑΤΟΥΝ ΦΥΛΕΤΙΚΟ ΔΙΑΧΩΡΙΣΜΟ ΣΕ ΚΑΦΕ
Βασικά, κατάφεραν να καταργήσουν τον διαχωρισμό στην οδό Γιου.
Είχε έρθει η ώρα για μετωπική επίθεση
στη συνταγματικότητα του διαχωρισμού.
1944 - 10 ΧΡΟΝΙΑ ΠΡΙΝ ΤΗΝ ΑΠΟΡΡΙΨΗ ΤΟΥ ΑΝΩΤΑΤΟΥ ΔΙΚΑΣΤΗΡΙΟΥ
ΤΟ ΔΟΓΜΑ ΤΟΥ ΞΕΧΩΡΙΣΤΟΥ ΑΛΛΑ ΙΣΟΤΙΜΟΥ
Επέλεξα για την πτυχιακή μου,
"Πρέπει να απορριφθεί η υπόθεση Πλέσι εναντίον Φέργκιουσον;"
Η Πλέσι εναντίον Φέργκιουσον είναι η υπόθεση του Ανωτάτου Δικαστηρίου το 1896
που έλεγε ότι ήταν αποδεκτό να χωρίσουμε τους Μαύρους ανθρώπους σε δημόσιους χώρους
όπως τα μέσα μεταφοράς ή τα σχολεία,
εφόσον οι χώροι ήταν ξεχωριστοί, αλλά ίσοι.
Ουσιαστικά, ο Θέργκουντ Μάρσαλ και η ΕΕΠΕΑ είχε πει,
"Αν η Πλέσι λέει ξεχωριστά αλλά ίσα, το πρόβλημά μας με τον νόμο είναι ότι
"Οι Μαύροι θεσμοί δεν αντιμετωπίζονται ισότιμα.
"Δεν τους δίνονται τα ίδια χρηματικά ποσά
"και έτσι, θα είμαστε χωριστά, αλλά θέλουμε ίσους πόρους".
Η Πόλι Μάρεϊ λέει ότι όλη αυτή η λογική είναι λάθος.
Οι διακρίσεις είναι εγγενώς ανήθικες
και αυτό που κάνουν είναι να μειώνουν την αίσθηση των Μαύρων
της αξιοπρέπειας και του χαρακτήρα τους.
Το δόγμα του ξεχωριστού αλλά ισότιμου δεν είναι μόνο μια αυταπάτη,
αλλά σίγουρα, θα προκαλέσει βία
στην προσωπικότητα του ατόμου που επηρεάζεται.
ΕΓΧΡΩΜΟΙ
"Το όλο θέμα πρέπει να ανατραπεί.
"Χρειάζεστε πιο μεγάλη, τολμηρή και ευρεία στρατηγική".
Οι συμμαθητές μου γέλασαν μαζί μου.
Ο Σπότσγουντ Ρόμπινσον, ο νεαρός καθηγητής
που προκαλούσε δέος στους φοιτητές,
όχι μόνο γέλασε με την ιδέα μου,
αλλά με καλή καρδιά δέχτηκε το στοίχημα των δέκα δολαρίων όταν είπα,
"Η υπόθεση Πλέσι θα ακυρωθεί μέσα σε 25 χρόνια".
Ακριβώς δέκα χρόνια μετά, το 1954,
αυτή είναι ακριβώς η στρατηγική του Μάρσαλ και της νομικής ομάδας του
στην απόφαση Μπράουν εναντίον Υπουργείου Παιδείας.
Το Ανώτατο Δικαστήριο πήρε μια μνημειώδη και ιστορική απόφαση.
Όλοι οι άνθρωποι θα είναι ισότιμοι στις εκπαιδευτικές εγκαταστάσεις.
Επισκέφθηκα ξανά τον Χάουαρντ.
Και ο Σποτς Ρόμπινσον είπε πολύ άνετα,
"Πόλι, θυμάσαι εκείνη την εργασία που έγραψες για τα πολιτικά δικαιώματα;"
Είπα, "Φυσικά".
Και λέει, "Ξέρεις, το 1953, πήρα αυτήν την εργασία
"και μας βοήθησε πολύ στην προετοιμασία μας".
Μου είπε ότι, σε ανώνυμη μορφή,
το μικρό μου επιχείρημα πήγε στο Ανώτατο Δικαστήριο.
Κοιτάξτε γύρω σας.
Γυρίστε το κεφάλι σας και κοιτάξτε σε όλο το δωμάτιο.
Βλέπετε όλους τους διαφορετικούς ανθρώπους που βρίσκονται εδώ μέσα;
Αυτό έγινε δυνατό από αυτήν την απόφαση.
Κι όμως, όταν λέμε αυτήν την ιστορία,
με αυτήν τη διάσημη εικόνα του Θέργκουντ Μάρσαλ
να στέκεται στα σκαλοπάτια του Δικαστηρίου,
η Πόλι δεν φαίνεται πουθενά.
Ήταν παράδοση ο κορυφαίος απόφοιτος του Χάουαρντ
να έχει αυτόματη ευκαιρία να πάει στο Χάρβαρντ
για επιπλέον πτυχιακή εργασία στη Νομική.
Η Πόλι Μάρεϊ αποφοιτά κορυφαία στη χρονιά της.
Ο πρόεδρος της επιτροπής τελειόφοιτων απάντησε και είπε, "Αγαπητή δις Μάρεϊ,
"η προσφώνηση στο αντίγραφο μητρώου σου
"και η φωτογραφία σου δείχνουν
"ότι δεν ανήκεις στο φύλο που δικαιούται να μπει στο Χάρβαρντ".
Κάθε κομμάτι της ταυτότητάς της την κρατά έξω από τα ιδρύματα
που θέλει να συμμετάσχει, και βασικά,
που έχει κερδίσει το δικαίωμα να συμμετάσχει.
Η Πόλι πηγαίνει στο Μπέρκλεϊ και κάνει μεταπτυχιακό στη Νομική.
Και αυτή είναι ουσιαστικά η αρχή της καριέρας της στη νομική.
ΝΕΑ ΥΟΡΚΗ
Παρά το γεγονός ότι είναι μία από τις καλύτερες δικηγόρους,
η Πόλι δεν μπορεί να βρει δουλειά σε δικηγορικό γραφείο της Νέας Υόρκης.
Η Πόλι δεχόταν διακρίσεις με βάση τη φυλή αλλά και το φύλο της.
Τελικά, άνοιξε το δικό της γραφείο
και μια από τις πιο οδυνηρές εμπειρίες
ήταν όταν πήγε στο δικαστήριο να εκπροσωπήσει έναν πελάτη
και ένας μάρτυρας την αναγνώρισε
ως πόρνη.
Γιατί φυσικά, δεν γινόταν να ήταν η δικηγόρος.
Η Πόλι με το ζόρι τα έβγαζε πέρα.
ΕΦΑΓΑ ΤΟΣΑ ΦΤΗΝΑ ΜΠΕΡΓΚΕΡ ΓΙΑ ΝΑ ΚΑΝΩ ΟΙΚΟΝΟΜΙΑ
ΠΟΥ ΑΠΕΚΤΗΣΑ ΤΑΙΝΙΑ.
ΤΜΗΜΑ ΨΥΧΙΑΤΡΙΚΗΣ ΝΟΣΟΚΟΜΕΙΟ ΜΠΕΛΒΙΟΥ
Η Πόλι μπαινόβγαινε στο νοσοκομείο δίνοντας μάχη με την κατάθλιψη.
Η Μάρεϊ βίωνε συναισθηματική κατάρρευση σχεδόν σε ετήσια βάση.
Η αναταραχή και τα βάσανα.
Ήταν ένα άτομο που ήθελε να τη βοηθήσουν οι γιατροί, με κάποιον τρόπο.
13 ΙΟΥΛΙΟΥ 1942 ΑΓΑΠΗΤΕ ΚΥΡΙΕ ΑΪΝΤΕΛΣΜΠΕΡΓΚ,
ΑΦΟΥ ΤΑ ΠΕΙΡΑΜΑΤΑ ΣΑΣ ΜΕ ΤΙΣ ΟΡΜΟΝΕΣ ΕΛΑΒΑΝ ΕΥΝΟΪΚΗ ΔΗΜΟΣΙΟΤΗΤΑ,
ΕΚΛΕΙΣΑ ΡΑΝΤΕΒΟΥ ΓΙΑ ΝΑ ΣΥΖΗΤΗΣΟΥΜΕ ΤΟ ΣΥΝΑΙΣΘΗΜΑΤΙΚΟ ΜΟΥ ΠΡΟΒΛΗΜΑ...
ΜΙΑ ΜΑΚΡΟΧΡΟΝΙΑ ΣΥΝΑΙΣΘΗΜΑΤΙΚΗ ΚΑΙ ΨΥΧΙΚΗ ΣΥΓΚΡΟΥΣΗ.
Η ΕΝΕΣΗ ΟΡΜΟΝΩΝ ΜΠΟΡΕΙ ΝΑ ΕΠΑΝΑΦΕΡΕΙ ΤΗΝ ΙΣΟΡΡΟΠΙΑ.
Η Πόλι πήγε από γιατρό σε γιατρό αναζητώντας τεστοστερόνη.
ΠΡΟΣΩΠΙΚΟ ΚΑΙ ΕΜΠΙΣΤΕΥΤΙΚΟ
Η Πόλι εκλιπαρεί τους γιατρούς, "Έχω όρχεις που δεν έχουν κατέβει;"
ΑΝΤΡΙΚΑ ΟΡΓΑΝΑ ΚΡΥΜΜΕΝΑ ΣΤΗΝ ΚΟΙΛΙΑΚΗ ΚΟΙΛΟΤΗΤΑ.
ΔΙΕΡΕΥΝΑΤΑΙ ΜΕΣΑ ΑΠΟ ΕΞΕΤΑΣΕΙΣ, ΑΚΤΙΝΕΣ, ΕΡΕΥΝΗΤΙΚΗ ΕΠΕΜΒΑΣΗ.
Θα χρειαζόταν τεράστια ποσότητα θάρρους να μιλήσεις για μια εμπειρία
που δεν μπορείς καν να εκφράσεις με λέξεις.
Ο,ΤΙ ΜΠΟΡΕΙΤΕ ΝΑ ΚΑΝΕΤΕ, ΘΑ ΕΚΤΙΜΗΘΕΙ ΜΕ ΕΥΓΝΩΜΟΣΥΝΗ
ΓΙΑΤΙ Η ΖΩΗ ΜΟΥ ΕΙΝΑΙ ΚΑΠΩΣ ΑΦΟΡΗΤΗ
ΣΤΗΝ ΠΑΡΟΥΣΑ ΦΑΣΗ.
Οι γιατροί εξέτασαν την Πόλι. Έκαναν ακτινογραφίες.
Μία φορά, η Πόλι είχε ενθουσιαστεί που θα έκανε ερευνητική επέμβαση,
γιατί ήταν σίγουρη
ότι ο χειρουργός θα έβρισκε όρχεις που δεν είχαν κατέβει
και ο χειρουργός βρήκε μια πρησμένη σκωληκοειδίτιδα, την οποία αφαίρεσε,
αλλά τίποτα άλλο πέρα από τα συνηθισμένα.
ΑΓΑΠΗΤΗ ΔΙΣ ΜΑΡΕΪ,
ΛΥΠΑΜΑΙ,
ΑΛΛΑ Η ΙΑΤΡΙΚΗ ΕΠΙΣΤΗΜΗ ΔΕΝ ΣΥΜΦΩΝΕΙ ΜΕ ΤΑ ΣΥΜΠΕΡΑΣΜΑΤΑ ΣΑΣ.
ΤΖΟΖΕΦ ΑΪΝΤΕΛΣΜΠΕΡΓΚ, ΓΙΑΤΡΟΣ
"Τι σημαίνει να ακυρώνεις την ταραχή ενός ανθρώπου;
"Τι σημαίνει να αξιώνεις τόσα επιτεύγματα ενός ανθρώπου
"και να γράφεις βιβλία για τόσες πτυχές της ύπαρξης ενός ανθρώπου στον κόσμο,
"παραλείποντας μόνο τη μία πτυχή που δεν καταλαβαίνουμε
"ή που μας κάνει να νιώθουμε άβολα;"
Δίστασα να συμπεριλάβω τις έμφυλες μάχες της Μάρεϊ στη βιογραφία της.
Άλλοι μελετητές είπαν "Αυτό ήταν προσωπικό θέμα".
Αλλά κατέληξα να πιστεύω ότι δεν μπορείς πραγματικά να καταλάβεις
γιατί η Μάρεϊ ήταν τόσο μπροστά από την εποχή της
χωρίς να κατανοήσεις ότι η αίσθηση του "ανάμεσα",
την έκανε να αμφισβητεί τα όρια.
Και αυτό της επέτρεψε να κάνει μία από τις πιο σημαντικές σκέψεις
του 20ού αιώνα,
ότι οι κατηγορίες φυλής και φύλου είναι ουσιαστικά αυθαίρετες
και δεν έχουν νόμιμη βάση για διακρίσεις.
ΑΓΑΠΗΤΕ ΠΡΟΕΔΡΕ ΡΟΥΣΒΕΛΤ,
ΕΙΜΑΙ ΜΙΑ ΝΕΓΡΑ, ΤΟ ΠΙΟ ΚΑΤΑΠΙΕΣΜΕΝΟ ΚΟΜΜΑΤΙ ΤΟΥ ΠΛΗΘΥΣΜΟΥ ΣΑΣ.
ΜΠΟΡΕΙΤΕ, ΓΙΑ ΜΙΑ ΣΤΙΓΜΗ, ΝΑ ΦΑΝΤΑΣΤΕΙΤΕ ΤΗΝ ΟΡΓΗ
ΠΟΥ ΘΑ ΝΙΩΘΑΤΕ ΑΝ ΣΥΝΕΙΔΗΤΟΠΟΙΟΥΣΑΤΕ ΟΤΙ ΕΣΑΣ, ΩΣ ΑΝΘΡΩΠΙΝΟ ΟΝ,
ΣΑΣ ΔΙΑΧΩΡΙΖΑΝ ΑΠΟ ΤΟΥΣ ΥΠΟΛΟΙΠΟΥΣ ΑΝΘΡΩΠΟΥΣ;
ΠΟΛΙ ΜΑΡΕΪ
Όταν η Πόλι έγραψε αυτά τα έντονα γράμματα στον Λευκό Οίκο,
η Έλενορ ήθελε να καταλάβει τι ωθούσε αυτήν τη νεαρή γυναίκα.
19 ΔΕΚΕΜΒΡΙΟΥ 1938
Αλληλογραφούσα με την κυρία Ρούσβελτ,
έχοντας τραβήξει την προσοχή της από το περιστατικό με το πανεπιστήμιο.
Το γεγονός ότι ήταν η Πρώτη Κυρία
δεν με εντυπωσίαζε τόσο ώστε να με κάνει να συγκρατηθώ.
Αυτό ήταν που έκανε τη φιλία μας τόσο σημαντική.
Η Πόλι πηγαίνει συγγενείς και φίλους για φαγητό
στα διαμερίσματα της Έλενορ στη Νέα Υόρκη.
Η Έλενορ γίνεται σαν παρένθετη μητέρα.
Ο Πόλι και η Έλενορ είχαν αυτήν την τεράστια διαφορά
σε κοινωνικό υπόβαθρο, σε κύρος.
Αλλά έχουν πολλά κοινά.
Μεγάλωσαν ορφανές,
με έναν μεγαλύτερο συγγενή.
Ήταν και οι δυο βιβλιοφάγοι. Λάτρευαν το γράψιμο.
Οι σκύλοι τούς έδιναν τεράστια χαρά.
Δεν πρόκειται για ρομαντική σχέση.
Γίνεται πραγματικά μια φιλία
με συζητήσεις για πράγματα πέρα από την πολιτική.
Νομίζω ότι ήμασταν αδελφές ψυχές, αν μπορώ να το πω αυτό τώρα.
Αλλά δεν είχα καμία δυσκολία να συσχετιστώ μαζί της.
ΜΙΑ ΑΠΟ ΤΙΣ ΚΑΛΥΤΕΡΕΣ ΝΕΑΡΕΣ ΦΙΛΕΣ ΜΟΥ ΕΙΝΑΙ ΜΙΑ ΓΟΗΤΕΥΤΙΚΗ ΔΙΚΗΓΟΡΟΣ,
Η ΠΟΛΙ ΜΑΡΕΪ, Η ΟΠΟΙΑ ΕΧΕΙ ΥΠΑΡΞΕΙ ΤΑΡΑΧΟΠΟΙΟΣ ΚΑΤΑ ΚΑΙΡΟΥΣ
ΑΛΛΑ ΤΗΝ ΟΠΟΙΑ ΣΥΜΠΑΘΩ ΠΟΛΥ.
ΕΛΕΝΟΡ ΡΟΥΣΒΕΛΤ, ΑΡΘΡΟ, ΠΕΡΙΟΔΙΚΟ EBONY
Μπορούσε να είναι βαθιά συμπονετική.
Αλλά δεν θα μπορούσε να αισθανθεί το αφόρητο βάρος του ρατσισμού
που μας έκανε να ουρλιάζουμε.
ΜΕΡΙΚΟΙ ΑΠO ΤΟΥΣ ΚΑΛΥΤΕΡΟΥΣ ΦΙΛΟΥΣ ΜΟΥ ΕΙΝΑΙ ΝΕΓΡΟΙ - ΤΗΣ ΕΛΕΝΟΡ ΡΟΥΣΒΕΛΤ
1943 ΝΤΙΤΡΟΪΤ
Λίγοι νέγροι εξεπλάγησαν όταν ξέσπασε η εξέγερση στο Ντιτρόιτ
αφού οι φυλετικές εντάσεις που την προκάλεσε
χτίζονταν σταθερά στη διάρκεια του πολέμου.
ΣΥΜΜΟΡΙΕΣ ΛΕΥΚΩΝ ΑΝΑΖΗΤΟΥΝ ΝΕΓΡΟΥΣ ΣΤΗΝ ΕΞΕΓΕΡΣΗ ΤΟΥ ΝΤΙΤΡΟΪΤ
Η ΑΣΤΥΝΟΜΙΑ ΜΠΑΙΝΕΙ ΣΤΟΝ ΟΧΛΟ ΚΑΙ ΣΚΟΤΩΝΕΙ ΔΕΚΑΕΞΙ ΑΤΟΜΑ
ΤΥΦΛΗ ΔΙΚΑΙΟΣΥΝΗ ΒΛΕΠΕΙ ΜΟΝΟ ΕΓΧΡΩΜΟΥΣ
Ο Πρόεδρος Ρούσβελτ ήταν παράξενα σιωπηλός.
Έκανε σχόλιο πάνω από έναν μήνα μετά.
"Τα πρόσφατα ξεσπάσματα βίας
"θέτουν σε κίνδυνο την εθνική μας ενότητα και παρηγορούν τους εχθρούς μας.
"Είμαι σίγουρος ότι οι αληθινοί Αμερικάνοι λυπούνται για αυτό", κλείνει το σχόλιο.
Ακούστηκε τόσο ανειλικρινές που κάθισα αμέσως
και έγραψα ένα θυμωμένο ποίημα.
"Τι απάντηση πήρες, Μαύρο αγόρι,
"όταν σε έριξαν κάτω στο χαντάκι, κλότσησαν τα δόντια σου
"και σου έσπασαν το κρανίο με ρόπαλα
"και σου έβαλαν μέσα το στομάχι;
"Τι απάντηση πήρες όταν φώναξες στον μεγάλο;
"Τι είπε ο μεγάλος, Μαύρο αγόρι;
"Ο κύριος Ρούσβελτ λυπάται".
Μετά από χρόνια που προσπαθούσα να βγάλω τα προς το ζην,
ο Λόιντ Κ. Γκάρισον, τον οποίο γνώρισα στο Χάουαρντ,
μου μετέφερε τα εκπληκτικά νέα ότι η εταιρεία του,
Πολ, Βάις, Ρίφκιντ, Γουόρτον & Γκάρισον, χρειαζόταν επιπλέον βοήθεια
στο νομικό τμήμα.
Αυτή ήταν μια δουλειά που έδωσε στη Μάρεϊ το μεγαλύτερο εισόδημα
που είχε βγάλει ποτέ στη ζωή της.
Αυτή η καταπληκτική καλή τύχη με γέμισε με άγχος.
Ήμουν τώρα μια μεσήλικη γυναίκα
που επανερχόταν σε ένα εξαιρετικά ανταγωνιστικό επάγγελμα,
μία από τις τρεις γυναίκες στην επιχείρηση και η μόνη νέγρα σε 65 δικηγόρους.
Το πιο επίμονο πρόβλημά μου στη διάρκεια αυτών των ετών
ήταν η διαχείριση της μοναξιάς που βιώνει μια γυναίκα επαγγελματίας.
Ευτυχώς, η Αϊρίν Μπάρλοου, η διευθύντρια προσωπικού,
μοιραζόταν την κατάστασή μου στον ανδροκρατούμενο χώρο.
Η Ρενέ κυκλοφορούσε με έναν αέρα ήρεμης αυτοπεποίθησης.
Το δυνατό, όμορφο πρόσωπο και τα πρασινομπλέ μάτια της
ακτινοβολούσαν γενναιοδωρία και καλοσύνη.
Η Ρενέ με κάλεσε για φαγητό ως ευγενική χειρονομία προς μια νέα υπάλληλο.
Η συζήτησή μας ήταν διστακτική και επίσημη.
Αλλά η ανακάλυψη ότι και οι δύο ήμασταν Επισκοπικές
ήταν η αρχή ενός πνευματικού δεσμού,
χρησιμοποιώντας το διάλειμμα για τις λειτουργίες της Τετάρτης
στην εκκλησία του Αγίου Βαρθολομαίου στην Παρκ Άβενιου.
Η Ρενέ απλώς πήρε τον Πόλι υπό την προστασία της...
ΜΑΙΡΗ ΝΟΡΙΣ ΦΙΛΗ
...για να τη βοηθήσει να πει, "Όχι, μην το φοράς αυτό. Κάνε αυτό".
Έγιναν οι πιο στενές φίλες.
Αν και εγώ και η Ρενέ ήμασταν πολύ διαφορετικές προσωπικότητες,
η χημεία της φιλίας μας προκαλούσε σπίθες αγνής χαράς.
Στρεφόμασταν η μία στην άλλη για αμοιβαία στήριξη.
1959 ΠOΠΛΑΡΒΙΛ, ΜΙΣΙΣΙΠΙ
Το απόγευμα της 4ης Μαΐου,
το πτώμα του Μακ Τσαρλς Πάρκερ βρέθηκε να επιπλέει
στον ποταμό Περλ κοντά στο Πόπλαρβιλ.
Μασκοφόροι είχαν σύρει τον Πάρκερ από το κελί του στη φυλακή.
Περίμενε δίκη με την κατηγορία του βιασμού μιας λευκής γυναίκας.
ΣΥΜΜΟΡΙΑ ΛΙΝΤΣΑΡΙΣΜΑΤΟΣ ΑΠΑΓΕΙ ΝΕΓΡΟ ΣΤΟ ΜΙΣΙΣΙΠΙ
ΥΠΟΠΤΟΣ ΒΙΑΣΜΟΥ, ΑΠΗΧΘΗ ΑΠΟ ΤΟ ΚΕΛΙ, ΜΑΛΛΟΝ ΝΕΚΡΟΣ - ΕΠΕΜΒΑΣΗ FBI
Το ότι κάποιος λιντσαρίστηκε εν έτει 1959
φαινόταν να συμβολίζει τη βαρβαρότητα του αμερικανικού συστήματος.
Το περιστατικό έγινε μετά τη βία στο Λιτλ Ροκ,
την ενοποίηση στο Γυμνάσιο Σέντραλ.
Δεν υπήρχε τίποτα άλλο παρά μόνο βία στον Νότο
και μετά ο Μακ Πάρκερ απλώς ήταν σαν... Σαν το κερασάκι.
Αυτό γράφτηκε μετά το λιντσάρισμα του Μακ Κ. Πάρκερ.
Είμαι Επισκοπική και χρησιμοποιώ αυτήν την προσευχή εσκεμμένα.
Φώτισε το σκοτάδι μας, Σε ικετεύουμε, Κύριε.
Μάθε μας να μη φοβόμαστε πια τα σκυλιά που αλυχτούν στο βάθος.
Τα βήματα στην πόρτα.
Τους χτύπους με τους υποκόπανους στα παράθυρα.
Προστάτεψέ μας από όλους τους κινδύνους απόψε.
Όλοι έχουν τα όριά τους.
Το δικό μου ξεπεράστηκε με τον Μακ Πάρκερ.
Είχα μπουχτίσει.
Και ένιωσα ότι έπρεπε να φύγω από τις Ηνωμένες Πολιτείες.
Η Πόλι άφησε την καλή της θέση στην Πολ Βάις
και έκανε αίτηση και έγινε δεκτή ως καθηγήτρια νομικής
στη νεοσύστατη Νομική Σχολή στην Γκάνα της Αφρικής.
ΚΑΤΩ Η ΑΠΟΙΚΙΟΚΡΑΤΙΑ
ΑΚΡΑ, ΓΚΑΝΑ
ΤΟ ΝΑ ΔΙΔΑΣΚΩ ΝΟΜΙΚΗ ΣΕ ΜΙΑ ΔΥΤΙΚΟΑΦΡΙΚΑΝΙΚΗ ΧΩΡΑ
ΠΟΥ ΕΙΧΕ ΑΠΟΚΤΗΣΕΙ ΤΗΝ ΑΝΕΞΑΡΤΗΣΙΑ ΤΗΣ ΜΟΛΙΣ ΔΥΟ ΧΡΟΝΙΑ ΠΡΙΝ
ΜΟΥ ΕΠΕΤΡΕΨΕ ΝΑ ΙΚΑΝΟΠΟΙΗΣΩ ΜΙΑ ΕΠΙΜΟΝΗ ΠΕΡΙΕΡΓΕΙΑ
ΣΧΕΤΙΚΑ ΜΕ ΤΗΝ ΑΦΡΙΚΑΝΙΚΗ ΣΥΝΙΣΤΩΣΑ ΤΗΣ ΚΑΤΑΓΩΓΗΣ ΜΟΥ
Έμεινα στην Αφρική 18 μήνες.
Τη μελέτησα όπως είχα μελετήσει για το μεταπτυχιακό μου.
Η Πόλι είναι εκεί, εν μέσω όλων των κινημάτων ανεξαρτησίας.
Και αυτό είναι συναρπαστικό, αλλά και προβληματικό.
Σύντομα μου έγινε σαφές ότι
ο πρόεδρος της Γκάνα είχε δικτατορικά ένστικτα,
καταστέλλοντας την ελευθερία του λόγου.
Ήμουν ένα άτομο αφοσιωμένο στα ανθρώπινα δικαιώματα
είτε ήμουν στη Βόρεια Καρολίνα είτε στην Άκρα της Γκάνα.
Η κυβέρνηση ανησυχεί για το τι διδάσκει η Πόλι στους φοιτητές
για το αμερικανικό Σύνταγμα,
την ανεξαρτησία, τη δημοκρατία.
Μια μέρα, βρήκα
έξι ένστολους του Τμήματος Εγκληματολογικών Ερευνών
να κάθονται στην τάξη μου.
Ένιωσα ότι δεν θα μπορούσα να μείνω στη χώρα πολύ περισσότερο.
Ο χρόνος μου στην Αφρική μού επιβεβαίωσε
ότι ήμουν προϊόν του Νέου Κόσμου.
Νιώθω τόσο Αμερικανή όσο και όλοι οι άλλοι.
Οι Μαύροι Αμερικανοί πάνε πίσω στις απαρχές.
Το αίμα μας, ο ιδρώτας, τα δάκρυά μας
και οι αναμνήσεις μας είναι ενσωματωμένα στη χώρα.
Ήμουν πεπεισμένη ότι το πεπρωμένο μας ήταν στις Ηνωμένες Πολιτείες.
Και επέστρεψα με μια υποτροφία από το Γέιλ για να κάνω διδακτορικό.
Μας κίνησε την περιέργεια η Πόλι Μάρεϊ.
ΕΛΕΝΟΡ ΧΟΛΜΣ ΝΟΡΤΟΝ
Ήταν μια μεγαλύτερη γυναίκα που θα μπορούσε να είναι η μητέρα μας.
ΙΣΑ ΔΙΚΑΙΩΜΑΤΑ ΤΩΡΑ!
Οι περισσότεροι Μαύροι μαθητές συμμετείχαν στο Κίνημα για τα Πολιτικά Δικαιώματα.
Δεν νομίζω ότι ήξερα όταν ήρθε στη Νομική Σχολή του Γέιλ
ότι η Πόλι είχε πάρει μέρος σε διαδηλώσεις και καθιστική διαμαρτυρία στην Ουάσιγκτον.
Αυτό που πιστεύαμε ήταν
ότι εμείς είχαμε ξεκινήσει το κίνημα αυτής της διαμαρτυρίας τη δεκαετία του '60.
Δεν ξέραμε τίποτα για τους γενναίους Αφροαμερικάνους
των οποίων το έργο είχε χαθεί μέσα στην ιστορία.
Η Πόλι Μάρεϊ ήταν τόσο μπροστά από την εποχή της
που είχε καθημερινό έργο να αποκαλύπτει νέα θέματα.
Αυτό είναι ένα θέμα μεγάλης εθνικής ανησυχίας.
Όταν η Μάρεϊ ήταν στο Γέιλ,
ο Τζον Φ. Κένεντι ίδρυσε μια Επιτροπή για το Καθεστώς των Γυναικών.
Επικεφαλής της συνολικής επιτροπής ήταν η Έλενορ Ρούσβελτ.
Θέλω να δω τις γυναίκες να χρησιμοποιούν τις καλύτερες ικανότητές τους.
Η Έλενορ φρόντισε να διορίσει την Πόλι στην ομάδα έρευνας
που εξέταζε τα ατομικά και πολιτικά δικαιώματα των γυναικών.
Ο ΚΟΣΜΟΣ ΑΝΗΚΕΙ ΣΤΟΥΣ ΑΝΤΡΕΣ
ΕΝΝΟΕΙΣ ΟΤΙ ΜΠΟΡΕΙ ΝΑ ΤΟ ΑΝΟΙΞΕΙ ΓΥΝΑΙΚΑ;
ΑΝ Ο ΑΝΤΡΑΣ ΣΑΣ ΜΑΘΕΙ ΟΤΙ ΔΕΝ ΨΑΧΝΕΤΕ ΠΙΟ ΦΡΕΣΚΟ ΚΑΦΕ
Αν ξεριζώσεις τα πάντα,
καταπίεση σημαίνει να μη σέβεσαι την προσωπικότητα του άλλου.
Όλες οι γυναίκες καταλαβαίνουν τι σημαίνει
να έχεις μειωμένη αίσθηση της προσωπικής αξιοπρέπειας και αξίας
λόγω του φύλου σου.
Ποιος ακριβώς ήταν ο ρόλος σας στον Εθνικό Οργανισμό Γυναικών;
Ήμουν μία από τις ιδρύτριες.
Η Πόλι γνώρισε την Μπέτι Φρίνταν.
Η Μπέτι και η Πόλι και άλλες 30 γυναίκες αποφάσισαν ότι
ήταν σημαντική η δημιουργία μιας νέας οργάνωσης.
Σε ένα γεύμα, η Μπέτι έβγαλε μια χαρτοπετσέτα
και έγραψε ότι ιδρύουμε τον Εθνικό Οργανισμό Γυναικών...
ΣΟΝΙΑ ΠΡΕΣΜΑΝ ΦΟΥΕΝΤΕΣ
...για να φέρουμε τις γυναίκες στο επίκεντρο της αμερικάνικης ζωής.
Είκοσι οκτώ γυναίκες υπέγραψαν.
Και έτσι γεννήθηκε
ο Εθνικός Οργανισμός Γυναικών,
Η Πόλι προσπαθούσε να σκεφτεί μια νέα στρατηγική
που θα ωθούσε τις προσπάθειες για τα δικαιώματα των γυναικών.
Και τη βρήκε.
ΕΜΕΙΣ Ο ΛΑΟΣ
ΑΡΘΡΟ 14.
ΚΑΜΙΑ ΠΟΛΙΤΕΙΑ ΔΕΝ ΘΑ ΘΕΣΠΙΣΕΙ Ή ΕΦΑΡΜΟΣΕΙ ΝΟΜΟ ΠΟΥ ΘΑ...
ΑΡΝΕΙΤΑΙ ΣΕ ΟΠΟΙΟΔΗΠΟΤΕ ΑΤΟΜΟ ΤΗΝ ΙΣΗ ΠΡΟΣΤΑΣΙΑ ΑΠΟ ΤΟΥΣ ΝΟΜΟΥΣ.
Η 14η Τροπολογία είχε ανοίξει τον δρόμο
για την καταπολέμηση των διακρίσεων με βάση τη φυλή.
Οπότε, η Μάρεϊ ισχυρίζεται ότι
η 14η Τροπολογία θα μπορούσε να χρησιμοποιηθεί
για την υπεράσπιση και των δικαιωμάτων των γυναικών.
Ήταν μια ριζοσπαστική ιδέα.
Για εμάς που ζήσαμε την εποχή του Κινήματος για τα Πολιτικά Δικαιώματα,
η ιδέα φάνηκε λίγο περίεργη, και παρακαλώ κατανοήστε το υπόβαθρο.
Πρώτα απ' όλα,
στο μυαλό των Αφροαμερικανών
βρισκόταν η διάκριση κατά όσων δεν ήταν λευκοί.
Τώρα αναρωτιέμαι, "Έλενορ, γιατί δεν ήσουν φεμινίστρια τότε;"
Αλλά κανείς δεν ήταν φεμινιστής τότε εκτός από την Πόλι Μάρεϊ.
ΤΑ ΔΙΚΑΙΩΜΑΤΑ ΤΩΝ ΓΥΝΑΙΚΩΝ ΕΙΝΑΙ ΜΕΡΟΣ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ;
ΤΟ ΚΛΙΜΑ ΦΑΙΝΕΤΑΙ ΕΥΝΟΪΚΟ ΓΙΑ ΤΗΝ ΑΝΑΝΕΩΣΗ ΤΩΝ ΝΟΜΩΝ ΚΑΤΩΝ ΤΩΝ ΔΙΑΚΡΙΣΕΩΝ ΛΟΓΩ ΦΥΛΟΥ.
ΤΖΕΪΝ ΚΡΟΟΥ ΚΑΙ Ο ΝΟΜΟΣ ΤΩΝ ΠΟΛΙ ΜΑΡΕΪ ΚΑΙ ΜΑΙΡΗ ΙΣΤΓΟΥΝΤ
6 ΧΡΟΝΙΑ ΠΡΙΝ ΤΗΝ ΠΡΩΤΗ ΥΠΟΘΕΣΗ ΤΗΣ ΡΟΥΘ ΜΠΕΪΝΤΕΡ ΓΚΙΝΣΜΠΕΡΓΚ
ΓΙΑ ΤΗΝ ΙΣΟΤΗΤΑ ΤΩΝ ΦΥΛΩΝ
Το 1960, η Πόλι ήταν στην επιτροπή της Ένωσης για τα Πολιτικά Δικαιώματα.
Η Ένωση έκανε σήμερα αγωγή
σε προάστιο του Σεντ Λούις
για να δεχτεί το έργο στέγασης Μαύρων με χαμηλό εισόδημα στην περιοχή.
Ο ΔΙΑΧΩΡΙΣΜΟΣ ΕΙΝΑΙ ΑΝΗΘΙΚΟΣ
Η Ένωση εργαζόταν ήδη σε υποθέσεις για πολιτικά δικαιώματα.
ΚΑΤΩ Ο ΣΧΟΛΙΚΟΣ ΔΙΑΧΩΡΙΣΜΟΣ
Αλλά για τις γυναίκες, ήταν όπως οι υπόλοιποι θεσμοί
στην κοινωνία της εποχής.
Οι γυναίκες δεν εκπροσωπούνταν σωστά στην επιτροπή.
Η Πόλι τις πίεζε να κινηθούν.
Έγραψε μια επιστολή υποστηρίζοντας ότι
η Ρουθ Μπέιντερ Γκίνσμπεργκ πρέπει να γίνει μέλος της επιτροπής.
Ρ. ΜΠΕΙΝΤΕΡ ΓΚΙΝΣΜΠΕΡΓΚ
Η Πόλι ήταν μια δυναμική γυναίκα.
Η Πόλι είχε σαφείς ιδέες,
μερικές φορές είχε ιδέες με τις οποίες οι άλλοι διαφωνούσαν.
Η Πόλι παρότρυνε την Ένωση να αναλάβει
υποθέσεις διαχωρισμού με βάση το φύλο.
Είναι πάντα οι άνθρωποι που βιώνουν
τις περισσότερες μορφές διάκρισης...
ΤΣΕΪΣ ΣΤΡΑΝΤΖΙΟ
...εκείνοι που έχουν τη διορατικότητα να βρουν λύσεις. Η Πόλι ήταν τέτοιο άτομο.
Σε μία από τις υποθέσεις της Ένωσης, στον Νότο,
οι Μαύροι είχαν αποκλειστεί από ένορκοι.
Το επιχείρημα της Μάρεϊ ήταν,
όταν υποστηρίζουμε ότι οι Μαύροι άντρες δεν πρέπει να αποκλείονται,
το ίδιο ισχύει και για τις γυναίκες.
Αποτελεί παραβίαση των δικαιωμάτων τους σύμφωνα με τον νόμο περί ίσης προστασίας,
παραβίαση της 14ης Τροπολογίας.
ΤΟ ΔΙΚΑΣΤΗΡΙΟ ΤΗΣ ΑΛΑΜΠΑΜΑ ΑΠΟΦΑΝΘΗΚΕ ΥΠΕΡ ΤΗΣ ΕΝΩΣΗΣ.
"ΤΟ ΘΕΣΠΙΣΜΑ ΠΟΥ ΑΡΝΕΙΤΑΙ ΣΤΙΣ ΓΥΝΑΙΚΕΣ ΤΗ ΣΥΜΜΕΤΟΧΗ ΣΤΙΣ ΕΠΙΤΡΟΠΕΣ ΕΝΟΡΚΩΝ
ΠΑΡΑΒΙΑΖΕΙ ΤΗ 14Η ΤΡΟΠΟΛΟΓΙΑ".
Το δικαστήριο αποφάσισε υπέρ μας χρησιμοποιώντας τα επιχειρήματά μας.
Μετά από τόσες απώλειες και τόσες αποτυχίες σε μια ζωή,
αυτή ήταν η πιο γλυκιά μου νίκη.
Αυτό που έκανε έγινε πολύ σημαντικό.
Τόσο σημαντικό που, όταν η Ρουθ Μπέιντερ Γκίνσμπεργκ
κλήθηκε σε μια υπόθεση στο Ανώτατο Δικαστήριο αργότερα,
Ριντ εναντίον Ριντ,
χρησιμοποίησε τη δουλειά της Πόλι και αναγνώρισε τη συνεισφορά της.
Η δικαστής Γκίνσμπεργκ στηρίχθηκε στην ανάλυση που είχε αναπτύξει η Πόλι.
Δεν εφευρίσκαμε κάτι καινούριο.
Λέγαμε τα ίδια πράγματα που είχε πει η Πόλι χρόνια πριν,
σε μια εποχή που η κοινωνία δεν ήταν έτοιμη να ακούσει.
Λέω πολύ συχνά ότι έζησα για να δω αγώνες-ναυάγια να αναδύονται.
ΙΣΑ ΔΙΚΑΙΩΜΑΤΑ ΓΙΑ ΟΛΟΥΣ
ΘΕΛΟΥΜΕ ΙΣΟΤΗΤΑ
ΠΕΡΠΑΤΑ ΜΕ ΤΟ ΜΕΓΑΛΕΙΟ ΤΗΣ ΠΡΩΤΗΣ ΓΥΝΑΙΚΑΣ
ΑΠΕΛΕΥΘΕΡΩΣΗ ΤΩΝ ΓΥΝΑΙΚΩΝ
ΟΙ ΓΥΝΑΙΚΕΣ ΕΙΝΑΙ ΑΝΘΡΩΠΟΙ ΟΧΙ ΣΥΖΥΓΟΙ
ΤΑ ΑΣΤΕΡΙΑ ΕΙΝΑΙ ΟΙ ΔΑΔΕΣ ΣΑΣ, Η ΓΗ Η ΚΛΗΡΟΝΟΜΙΑ ΣΑΣ
ΚΑΤΑΡΓΗΣΗ ΤΩΝ ΝΟΜΩΝ ΚΑΤΑ ΤΗΣ ΑΜΒΛΩΣΗΣ ΤΩΡΑ
ΕΘΝΙΚΟΣ ΟΡΓΑΝΙΣΜΟΣ ΓΙΑ ΤΙΣ ΓΥΝΑΙΚΕΣ
ΜΗΝ ΠΑΡΑΔΩΣΕΤΕ ΣΕ ΚΑΝΕΝΑΝ ΤΗ ΦΩΤΙΑ ΤΗΣ ΨΥΧΗΣ ΣΑΣ
ΠΟΛΙ ΜΑΡΕΪ
Νομίζω ότι βρισκόμαστε σε μια στιγμή ριζοσπαστικών αλλαγών.
Δεν είχα τις πρόσθετες ευθύνες
ενός συζύγου, νοικοκυριού, παιδιών.
Για μένα, ήταν πολύ σημαντικό να έχω ιδιωτικότητα.
Πρέπει να το καταλάβετε ότι η Πόλι ήταν κάπως επιφυλακτικός άνθρωπος,
κάπως κλειστός άνθρωπος.
Ξέρατε κάτι για την προσωπική ζωή της Πόλι εκείνη την εποχή;
Δεν είχα απολύτως καμία ιδέα.
Η Πόλι και η Ρενέ ήταν πολύ δεμένες.
Ποτέ δεν έζησαν μαζί,
αλλά η Ρενέ Μπάρλοου ήταν ο έρωτας της ζωής της Πόλι Μάρεϊ.
ΜΙΑ ΦΟΡΑ ΜΕΣΑ ΣΤΗ ΖΩΗ, ΜΠΟΡΕΙ ΝΑ ΜΑΣ ΑΓΓΙΞΕΙ
ΕΝΑ ΣΠΑΝΙΟ ΠΝΕΥΜΑ, ΕΞΑΙΡΕΤΙΚΑ ΔΗΜΙΟΥΡΓΙΚΟ ΚΑΙ ΤΡΥΦΕΡΟ
ΠΟΥ ΜΠΟΡΕΙ ΝΑ ΜΑΣ ΑΛΛΑΞΕΙ ΕΝΤΕΛΩΣ ΤΗ ΖΩΗ. ΠΟΛΙ ΜΑΡΕΪ
ΠΟΛΙ ΑΓΑΠΗΜΕΝΗ ΜΟΥ...
ΕΙΜΑΙ ΣΤΗΝ ΚΡΕΒΑΤΟΚΑΜΑΡΑ ΚΑΙ ΑΚΟΥΩ ΤΗΝ 4Η ΤΟΥ ΜΠΡΑΜΣ.
ΘΑ ΞΕΚΙΝΗΣΩ ΤΟΝ ΓΡΙΦΟ ΤΩΝ NEW YORK TIMES.
ΜΑΚΑΡΙ ΝΑ ΗΣΟΥΝ ΕΔΩ ΝΑ ΤΟΝ ΛΥΝΑΜΕ ΜΑΖΙ.
ΑΓΑΠΗΤΗ ΜΠΛΑΝΚΕΤ...
ΝΑΙ, ΑΝΥΠΟΜΟΝΩ ΝΑ ΠΕΡΑΣΟΥΜΕ ΠΕΡΙΣΣΟΤΕΡΟ ΧΡΟΝΟ ΜΑΖΙ.
ΑΓΑΠΗΤΗ ΤΣΑΡΛΙ ΜΠΡΑΟΥΝ...
ΕΧΩ ΠΟΛΛΑ ΝΑ ΣΟΥ ΠΩ ΑΛΛΑ ΘΑ ΚΡΑΤΗΘΩ ΜΕΧΡΙ ΝΑ ΙΔΩΘΟΥΜΕ.
ΑΓΑΠΗΤΕ ΛΑΪΝΟΥΣ...
ΑΝΥΠΟΜΟΝΩ ΓΙΑ ΤΗΝ ΠΑΡΑΣΚΕΥΗ ΤΟ ΒΡΑΔΥ.
Συναντιόντουσαν σε ξενοδοχεία
και μετά ανησυχούσαν για τα χρήματα που είχαν χαλάσει.
Αλλά ήταν σαν παντρεμένο ζευγάρι, έτσι όπως αλληλοστηρίζονταν.
ΧΑΙΡΟΜΑΙ ΠΟΥ Η ΜΗΤΕΡΑ ΣΟΥ ΕΙΧΕ ΤΗΝ ΕΥΚΑΙΡΙΑ ΝΑ ΠΑΡΕΙ ΚΑΘΑΡΟ ΑΕΡΑ.
ΣΕ ΑΓΑΠΩ ΚΑΙ ΣΕ ΦΙΛΩ, ΠΟΛΙ
ΝΑ ΕΧΕΙΣ ΚΟΥΡΑΓΙΟ.
ΕΧΕΙΣ Ο,ΤΙ ΧΡΕΙΑΖΕΤΑΙ ΚΑΙ ΠΕΡΙΣΣΟΤΕΡΑ! ΠΟΛΛΗ ΑΓΑΠΗ, 007
ΠΟΛΛΗ ΑΓΑΠΗ, 007
Η Ρενέ, για χρόνια, ήταν ο βράχος της Μάρεϊ
και της επέτρεψε να επιτύχει
περισσότερα από όλα όσα είχε κατορθώσει στο παρελθόν.
ΣΤΟΝ ΑΕΡΑ ΟΝΤΙΣΙΟΝ
Είναι το δημόσιο ραδιόφωνο WGBH FM της Βοστόνης.
Καλεσμένη μας απόψε η δικηγόρος Δρ Πόλι Μάρεϊ,
με ηγετική θέση στο Κίνημα για τα Πολιτικά Δικαιώματα.
Και τώρα έγινε ποιήτρια.
Θέλω να αντιστρέψω αυτό που είπες.
Είμαι ποιήτρια που έγινε δικηγόρος και όχι δικηγόρος που έγινε ποιήτρια.
Τώρα νομίζω ότι είναι μια καλή στιγμή για να διαβάσω τη Σκοτεινή Διαθήκη.
"Ήμουν μια νέγρα σκλάβα που ακολούθησε τον πολικό αστέρα.
"Ήμουν μια μετανάστρια στριμωγμένη στην κοιλιά του πλοίου,
"πάντα το όνειρο ήταν το ίδιο.
"Πάντα το όνειρο ήταν η ελευθερία".
Ο ΜΑΡΤΙΝ ΛΟΥΘΕΡ ΚΙΝΓΚ ΔΟΛΟΦΟΝΕΙΤΑΙ ΑΠΟ ΕΚΤΕΛΕΣΤΗ ΣΤΟ ΜΟΤΕΛ ΜΕΜΦΙΣ
Ο Μάρτιν Λούθερ Κινγκ υπερασπίστηκε
τη δυνατότητα συμφιλίωσης μεταξύ των ανθρώπων.
Ο Δρ Κινγκ ήταν ένας ρυθμιστής τα τελευταία χρόνια
ανάμεσα στη Μαύρη και τη λευκή κοινότητα.
Νιώθω ότι αν είναι να επιβιώσει αυτή η χώρα,
πρέπει να ζήσουμε μαζί αρμονικά.
Πρέπει να συνεχίσουμε να πιέζουμε για όλα τα αιτήματά μας.
Μαύροι φοιτητές είχαν αρχίσει να καταλαμβάνουν πανεπιστήμια παντού,
ζητώντας προγράμματα Μαύρων Σπουδών.
Έτσι, το Μπράνταϊς προσκαλεί την Πόλι Μάρεϊ να διδάξει
ως συμβολική πράξη για να φανεί ότι δεν υπάρχουν αποκλεισμοί.
ΜΠΡΑΝΤΑΪΣ 1968
Περπατούσα στο πανεπιστήμιο
και βλέπω μια μικροκαμωμένη σκουρόχρωμη γυναίκα...
ΕΡΝΕΣΤ Ρ. ΜΑΓΙΕΡΣ ΠΡΩΗΝ ΦΟΙΤΗΤΗΣ ΜΠΡΑΝΤΑΪΣ
...και ρώτησα κάποιον ποια ήταν.
"Είναι η καθηγήτρια Μάρεϊ", μου είπαν.
Και ήξερα ότι ήθελα να είμαι στην τάξη αυτής της γυναίκας.
Ήρθαμε στο Μπράνταϊς ως μέρος του Προγράμματος Μεταβατικού Έτους
και ήμασταν επίσης πολύ φτωχοί.
Προερχόμασταν από οικογένειες που δεν είχαν βιβλία στους τοίχους.
Δημιούργησα μια τάξη νομικών σπουδών σε προπτυχιακό επίπεδο.
Η 14η και 15η Τροπολογία συχνά έτειναν να ανταποκριθούν στα αιτήματα των νέγρων.
Αυτή η ιστορική εξέλιξη είχε ορισμένες απρόβλεπτες συνέπειες.
Ήταν δυναμική, ξέρετε...
Και η λέξη "νέγρα" εμφανίζεται συνεχώς.
Μου φαινόταν ότι οι νέγροι...
Και ακούς το μούγκρισμα στο μικρό τμήμα των Μαύρων.
Μιλάει για κοινωνική αλλαγή,
και τον νόμο και την ιστορία του.
Ξέρεις, "σίγουρα θα ασχοληθούμε με το κομμάτι των νέγρων".
Η Πόλι πήγε στο Μπράνταϊς πνευματικά αιχμηρή,
αλλά απόλυτη σε ορισμένα πράγματα.
ΠΡΩΗΝ ΔΙΚΑΣΤΗΣ
Πίστευε ότι έπρεπε πάντα να μας αποκαλούν Νέγρους.
"Νέγρος με κεφαλαίο Ν".
Στον Νότο, ήταν πάντα τυπωμένο με το ντροπιαστικό μικρό "N".
Με τράβηξε αμέσως η έκδοση με το κεφαλαίο,
η οποία φαινόταν να δίνει αξιοπρέπεια στην ταυτότητά μου.
Παραμένει η προτίμηση μου για να αποκαλώ τους έγχρωμους
και νιώθω άβολα με το "μαύροι" με μικρό Μ.
Το μαύρο είναι όμορφο
Ελευθερία στον Χιούι!
Ελευθερώστε τον πολεμιστή μας
Ελευθερία στον Χιούι!
Το μαύρο είναι όμορφο
Ελευθερία στον Χιούι!
Και φαντάζεστε τις μέρες του Κινήματος για τα Πολιτικά Δικαιώματα,
του Κινήματος Μαύρης Δύναμης,
και έρχεται μια μικροσκοπική κυρία που διδάσκει στο Μπράνταϊς
και μιλάει για Νέγρους.
Αγωνιζόμουν να ανοίξω κοιτώνες και εστιατόρια για τους Μαύρους το '40.
Η νέα γενιά που ήρθε στη δεκαετία του '60,
έρχεται και θέλει ξεχωριστούς κοιτώνες.
Σχεδόν σαν να καταβροχθίζουν τη γενιά πίσω τους.
Δύσκολο να το αποδεχτείς.
Τον περασμένο Ιανουάριο, Μαύροι μαθητές στο Μπράνταϊς κατέλαβαν ένα κτίριο
και απαίτησαν ένα πρόγραμμα Μαύρων Σπουδών.
Οι Μαύροι μαθητές κατέλαβαν ένα από τα κτίρια
και το γραφείο μου ήταν σε εκείνο το κτίριο.
ΜΑΥΡΟΙ ΚΑΘΗΓΗΤΕΣ ΣΤΟ ΜΠΡΑΝΤΑΪΣ
Η Πόλι θεώρησε ότι οι φοιτητές
ήταν εκτός πραγματικότητας και ιστορίας.
Οι φοιτητές θεωρούσαν το ίδιο για εκείνη.
Απομακρύνθηκαν από εκείνη.
Είπε ποτέ τίποτα η Πόλι γι' αυτό;
Νομίζω ότι πληγώθηκε.
Το καταλάβαινες.
Η Πόλι δεν μπορούσε να το καταλάβει.
Παρά τη δική της νεανική ανυπακοή,
πάλευε να κατανοήσει το πνεύμα των νέων, οι οποίοι,
αν εκείνη είχε θυμό πριν 30 χρόνια και οι προκλήσεις παρέμεναν,
φυσικά και θα ήταν πιο θυμωμένοι 30 χρόνια μετά.
ΣΤΗΡΙΖΟΥΜΕ ΜΑΛΚΟΛΜ Χ
Οι Μαύροι φοιτητές, που ήθελαν να είναι σαν τους Μαύρους Πάνθηρες,
πίστευαν ότι ήταν υποτελής
μόνο από τον τρόπο που δεν της άρεσε η νέα τάση.
Δεν της άρεσε η λέξη "Μαύροι".
Αλλά, αν αυτό καταλάβαιναν μόνο, έχαναν την ουσία.
Για κάθε Μαύρο παιδί στο πανεπιστήμιο
και κάθε γυναίκα στο πανεπιστήμιο,
ήταν ζωντανή ιστορία.
Πήγαμε ακόμα και στο σπίτι της και άνοιξε την πόρτα...
Και όλοι οι τοίχοι του σπιτιού της είχαν βιβλία,
από πάνω μέχρι κάτω, μόνο βιβλία.
Για μένα, ήταν παράδεισος.
Και νομίζω το πρώτο πράγμα που ρώτησα ήταν αν τα είχε διαβάσει όλα.
Είπε, "Ναι, αυτά που δεν έχω διαβάσει, δεν είναι στο ράφι ακόμα".
Την εμπιστευόμασταν γιατί προερχόμασταν από εκπαιδευτικές καταστάσεις
στις οποίες οι άνθρωποι σε μείωναν αν δεν ήξερες κάτι.
Πάντα μας σεβόταν ως ανθρώπινα όντα.
Θυμάμαι ότι ένιωθα λίγο ξεχωριστός.
Είχε το Camel στην άκρη των χειλιών της.
-Το θυμάσαι αυτό; -Ναι.
Έπαιρνε το τσιγάρο...
Και ήταν σχεδόν σαν να έλεγε, "Πρέπει να μάθεις κάτι, Νέγρε".
Η Μάρεϊ ήταν 60 και ανησυχούσε ότι
δεν θα είχε αρκετά χρήματα στα γηρατειά της,
οπότε απαίτησε να μονιμοποιηθεί.
ΕΠΙΣΤΟΛΗ ΣΤΗΝ ΕΠΙΤΡΟΠΗ ΜΟΝΙΜΟΠΟΙΗΣΗΣ
ΘΕΛΩ ΟΛΑ ΤΑ ΔΙΚΑΙΩΜΑΤΑ ΚΑΙ ΤΑ ΠΡΟΝΟΜΙΑ ΠΟΥ ΠΕΡΙΛΑΜΒΑΝΟΝΤΑΙ ΣΤΗ ΜΟΝΙΜΟΠΟΙΗΣΗ.
ΕΠΙΣΤΟΛΗ ΤΗΣ ΕΠΙΤΡΟΠΗΣ ΜΟΝΙΜΟΠΟΙΗΣΗΣ:
ΕΧΕΙ ΑΝΑΦΕΡΘΕΙ ΟΤΙ ΤΟ ΔΗΜΟΣΙΟΠΟΙΗΜΕΝΟ ΕΡΓΟ ΤΗΣ ΔΙΣ ΜΑΡΕΪ ΔΕΝ ΕΧΕΙ ΤΑΛΕΝΤΟ,
ΕΞΥΠΝΑΔΑ ΚΑΙ ΕΝΝΟΙΟΛΟΓΙΚΗ ΔΥΝΑΜΗ.
"Του λείπει η εξυπνάδα. Δεν συμφωνεί με τις προδιαγραφές".
Η Πόλι απορρίπτεται.
Ήταν εντελώς παράλογο.
Και έτσι, ξεκίνησε η μάχη.
ΑΠΟ ΤΗΝ ΠΟΛΙ ΜΑΡΕΪ:
ΝΟΜΙΖΩ ΟΤΙ Η ΕΠΙΤΡΟΠΗ ΔΕΝ ΓΝΩΡΙΖΕΙ ΤΟ ΓΕΓΟΝΟΣ
ΟΤΙ ΥΠΑΡΧΟΥΝ ΑΛΛΕΣ ΠΡΟΔΙΑΓΡΑΦΕΣ ΠΟΥ ΙΣΩΣ ΔΙΑΘΕΤΟΥΝ ΕΝΝΟΙΟΛΟΓΙΚΗ ΔΥΝΑΜΗ
ΠΕΡΑ ΑΠΟ ΤΗ "ΧΩΡΑ ΤΩΝ ΘΑΥΜΑΤΩΝ".
Η Πόλι είπε, "Η συνεισφορά μου είναι στη νομική.
"Πολλές από τις ιδέες που τώρα θεωρείτε δεδομένες
"ήταν ριζοσπαστικές όταν τις πρότεινα για πρώτη φορά".
Η Πόλι είχε συλλογιστεί πολύ...
...ποια ήταν η νομική αρχιτεκτονική που αμφισβητούσε τα συστήματα διακρίσεων.
Δεν μπορούμε να κατανοήσουμε νομικά κινήματα για τη δικαιοσύνη
χωρίς να καταλάβουμε τον ρόλο της Πόλι σε αυτά.
ΔΕΝ ΘΕΛΩ ΤΙΠΟΤΑ ΠΕΡΙΣΣΟΤΕΡΟ ΑΠΟ
ΙΣΟΤΗΤΑ.
Και στο τέλος, ο Πρόεδρος του πανεπιστημίου μονιμοποίησε την Πόλι.
Θα προσπαθήσω να τελειώσω το βιβλίο σε ένα ακόμα κεφάλαιο.
Και αυτό είναι το πιο δύσκολο κεφάλαιο
γιατί μιλά για μια από τις καλύτερές μου φίλες.
Η Ρενέ φρόντιζε το σπίτι.
Η Ρενέ κατέγραψε όλα τα βιβλία.
Φρόντιζε τον σκύλο.
Κρατούσε τις ατζέντες της Πόλι Μάρεϊ.
Σε περίπτωση που δεν έβρισκε κάτι.
"Ρενέ, ξέρεις πού είναι αυτό;" Τέτοια πράγματα.
Οι περισσότεροι δεν γνώριζαν ότι η Πόλι ήταν γκέι
και όλοι το κρατήσαμε κρυφό.
Πώς το ξέρατε; Σας μίλησε η Πόλι γι' αυτό;
Όχι. Δεν ξέρω πώς να το περιγράψω,
αλλά όταν συναναστρέφεσαι κάποιον
-για καιρό... -Για καιρό.
...κάτι καταλαβαίνεις.
Απλώς, γνωρίζεις.
Μιλούσε η Πόλι για τη Ρενέ;
Έλεγε ότι η Ρενέ ήταν φίλη της.
-Αυτό έλεγε σε μας. -Πάντα "φίλη".
Η Ρενέ αρρώστησε.
Επανεμφανίστηκε ο καρκίνος του μαστού.
Έκανε θεραπείες που ήταν ανεπιτυχείς
και πέθανε το 1973.
Οι περισσότεροι άνθρωποι που βιώνουμε τον θάνατο του καρκίνου...
κουβαλάμε τραύμα.
ΓΙΑ ΕΚΕΙΝΟΥΣ ΠΟΥ ΑΓΑΠΗΣΑΝ ΤΗΝ ΑΪΡΙΝ ΜΠΑΡΛΟΟΥ:
ΣΥΓΧΩΡΗΣΤΕ ΜΕ ΑΝ ΗΜΟΥΝ ΣΚΛΗΡΗ
ΜΕΤΑ ΤΑ ΘΛΙΒΕΡΑ ΝΕΑ ΤΟΥ ΘΑΝΑΤΟΥ ΤΗΣ.
ΧΑΣΑΤΕ ΜΙΑ ΦΙΛΗ.
ΕΓΩ ΕΧΑΣΑ ΤΗ ΣΙΩΠΗΛΗ ΜΟΥ ΣΥΝΕΡΓΑΤΙΔΑ.
ΜΑΙΝΟΜΟΥΝ ΣΤΗΝ ΑΓΩΝΙΑ ΜΟΥ,
ΜΑΛΩΝΑ ΜΕ ΤΟΝ ΘΕΟ.
Ο ΘΑΝΑΤΟΣ ΤΗΣ ΡΕΝΕ ΑΛΛΑΞΕ ΤΗ ΖΩΗ ΜΟΥ.
ΕΝΙΩΣΑ ΜΙΑ ΑΝΑΓΚΗ ΝΑ ΟΛΟΚΛΗΡΩΣΩ ΤΗΝ ΑΠΟΣΤΟΛΗ ΜΟΥ ΣΤΗ ΓΗ
ΣΤΙΣ ΜΕΡΕΣ ΠΟΥ ΜΟΥ ΑΠΕΜΕΙΝΑΝ.
Μου φαινόταν, καθώς κοιτούσα πίσω τη ζωή μου,
ότι όλα αυτά τα προβλήματα με τα ανθρώπινα δικαιώματα
στα οποία είχα εμπλακεί ήταν ηθικά και πνευματικά προβλήματα.
Και είδα ότι το επάγγελμα στο οποίο είχα αφιερωθεί, η νομική,
δεν μπορούσε να δώσει απαντήσεις.
Και αναρωτήθηκα, "Τι θέλεις να κάνεις με τον χρόνο που έχει μείνει;"
Στράφηκα στην κατεύθυνση της ιεροσύνης
ή υπηρεσίας στην εκκλησία.
Ξαφνικά, μου λέει ότι θα γίνει Επισκοπική ιερέας.
Έμεινα έκπληκτη.
Η Πόλι ήταν βαθιά θρησκευόμενη.
Παραδέχομαι ότι δεν μπορούσα να κατανοήσω αυτήν την πλευρά της, αλλά ήταν.
Κανείς δεν καταλάβαινε τι έκανε.
Θα παρατήσεις τη δουλειά και θα πας πού για τέσσερα χρόνια;
Ιερατική Σχολή; Είσαι τρελή;
Σήμερα στο παλιό παρεκκλήσι του Σταυρού,
στο ίδιο ιερό όπου η γιαγιά της βαφτίστηκε σκλάβα,
θα εορταστεί για πρώτη φορά η Θεία Ευχαριστία
από την αιδεσιμότατη Δρ Πόλι Μάρεϊ.
Τη στιγμή που η Πόλι αποφοίτησε από τη θεολογική σχολή,
με βάση τις προσπάθειες της Πόλι και εκείνες άλλων γυναικών,
η Επισκοπική Εκκλησία αποφασίζει να επιτρέψει τη χειροτονία γυναικών.
Η Πόλι Μάρεϊ είναι η πρώτη Μαύρη που χειροτονείται
στην Επισκοπική Εκκλησία.
Το Άγιο Ευαγγέλιο του Κυρίου ημών Ιησού Χριστού.
Δόξα σοι, Κύριε.
Η ειρήνη του Κυρίου να είναι μαζί σας.
Και με σας.
-Τα κατάφερες. -Πόλι, ευχαριστώ.
Αυτό που προσπαθούσα να επικοινωνήσω,
καθώς κοινωνούσα τον άρτο,
ήταν μια αγάπη για κάθε άτομο.
Νομίζω ότι η συμφιλίωση λαμβάνει χώρα ανάμεσα σε ανθρώπους που αγκαλιάζονται,
που στρέφονται ο ένας στον άλλον.
Εγώ δεν ήμουν έτσι.
Ήταν εκείνη η ιστορική στιγμή στον χρόνο
όταν αντιπροσώπευα ένα σύμβολο του παρελθόντος,
του πόνου, της σύγκρουσης,
απλώνοντας το χέρι μου συμβολικά
και σε όλους εκείνους πίσω μου, και ανταποκρίνονταν.
Δεν ήταν καλή στο να ακούει όταν μεγάλωνα.
Μιλούσε πολύ.
Και μετά την ιερατική σχολή, έμαθε να ακούει.
Όσο έντονη ήταν στις μάχες
και στις προσπάθειες να αλλάξει τον κόσμο,
ήταν το ίδιο συμπονετική
όταν καθοδηγούσε τους ανθρώπους μέσα από την εκκλησία.
Υποστηρίζω ότι...
Το εργαλείο των δασκάλων, των δικηγόρων
και των ιερέων είναι το ίδιο πράγμα,
λέξεις, επικοινωνία, γραφή.
Είχε γράψει διηγήματα.
Είχε γράψει τα Περήφανα Παπούτσια, μια οικογενειακή ιστορία.
Εκείνη και ο Τζέιμς Μπόλντουιν ήταν οι πρώτοι Αφροαμερικανοί συγγραφείς
που εισχώρησαν στον διάσημο καλλιτεχνικό χώρο MacDowell Colony.
Στις αρχές της δεκαετίας του 1980,
είχε σχεδόν τελειώσει, όπως έλεγε "αυτήν την τρομερή αυτοβιογραφία".
Επίσης, υπήρχαν ενδείξεις ότι είχε καρκίνο στο πάγκρεας.
Τι φοβάσαι περισσότερο; Σαν μια γενική ερώτηση.
Τι φοβάμαι περισσότερο;
Πιθανόν μην πεθάνω χωρίς να τελειώσω αυτό που...
Αυτό που θέλω να τελειώσω.
Ήταν σημαντικό για εκείνη να πει την ιστορία της όπως εκείνη ήθελε.
Ήξερα ότι ετοίμαζε και άλλο βιβλίο, με απομνημονεύματα,
και ήξερα ότι έδινε μάχη με τον χρόνο.
Έλεγε, "Ας τελειώσουμε το βιβλίο".
Αυτό που προσπάθησα να κάνω ήταν να δώσω μια εικόνα της ζωής των Νέγρων
που αντανακλά το γεγονός ότι έχουμε ζήσει τόσο πολύ σαν άλλους Αμερικάνους
και ότι, παρά τις όλες δυσκολίες και αντιξοότητες,
υπάρχουν εκλάμψεις χαράς και γέλιου.
Είμαι πολύ κοντά στο τέλος αυτού του χειρόγραφου.
Σελίδα 504.
Αν υπήρχαν στιγμές βαθιάς απελπισίας,
υπήρχε η ισχυρή γνώση ότι στην αναζήτηση της ανθρώπινης αξιοπρέπειας,
είμαστε μέρος μιας συνεχόμενης κίνησης μέσα στον χρόνο και την ιστορία,
που συνδέεται με μια ανώτερη ηθική δύναμη στο σύμπαν.
Η ΠΟΛΙ ΜΑΡΕΪ ΠΕΘΑΝΕ ΤΟ 1985 ΣΕ ΗΛΙΚΙΑ 74 ΕΤΩΝ.
Η ΑΥΤΟΒΙΟΓΡΑΦΙΑ ΤΗΣ, SONG IN A WEARY THROAT,
ΔΗΜΟΣΙΕΥΤΗΚΕ ΑΜΕΣΩΣ ΜΕΤΑ.
Ο Πόλι άφησε μια κληρονομιά.
Γιατί, λοιπόν, να την αφήσουμε να κάθεται;
Πραγματικά ζούμε στον κόσμο που έχτισε η Πόλι Μάρεϊ.
ΤΟ 2016, ΤΟ ΣΠΙΤΙ ΠΟΥ ΜΕΓΑΛΩΣΕ Η ΠΟΛΙ
ΟΝΟΜΑΣΤΗΚΕ ΕΘΝΙΚΟ ΙΣΤΟΡΙΚΟ ΟΡΟΣΗΜΟ.
Υπάρχουν κάποιοι ακαδημαϊκοί που λένε ότι η αμερικανική ιστορία δεν διδάσκεται,
χωρίς να μιλήσουμε για την Πόλι Μάρεϊ.
ΤΟ 2020, ΜΕ ΒΑΣΗ ΤΟ ΕΡΓΟ ΤΗΣ ΠΟΛΙ,
Η ΕΝΩΣΗ ΚΕΡΔΙΣΕ ΜΙΑ ΥΠΟΘΕΣΗ
ΓΙΑ ΤΗΝ ΑΠΑΓΟΡΕΥΣΗ ΤΩΝ ΔΙΑΚΡΙΣΕΩΝ ΕΝΑΝΤΙΑ ΣΕ ΛΕΣΒΙΕΣ, ΓΚΕΪ ΚΑΙ ΤΡΑΝΣ ΑΤΟΜΑ.
Όταν παρουσιάζαμε την υπόθεσή μας ενώπιον του Ανωτάτου Δικαστηρίου
για τη διασφάλιση της προστασίας των ΛΟΑΤΚΙ+ ατόμων
σύμφωνα με νόμους που απαγορεύουν τις διακρίσεις λόγω φύλου,
ήταν αδύνατο να στοιχειοθετηθεί η υπόθεση χωρίς την Πόλι.
Η Πόλι ίσως δεν συνειδητοποιούσε ότι
το έργο της θα ήταν ένας φάρος παρηγοριάς
για τόσους ανθρώπους queer, τρανς και μη συμμορφούμενους με το φύλο τους.
Για όλες τις μελλοντικές γενιές.
ΤΟ 2017,
ΤΟ ΠΑΝΕΠΙΣΤΗΜΙΟ ΓΕΪΛ ΟΝΟΜΑΣΕ ΕΝΑ ΚΟΛΕΓΙΟ ΠΡΟΣ ΤΙΜΗΝ ΤΗΣ.
ΚΟΛΕΓΙΟ ΠΟΛΙ ΜΑΡΕΪ
ΗΤΑΝ ΤΟ ΠΡΩΤΟ ΚΟΛΕΓΙΟ ΣΤΟ ΟΠΟΙΟ ΤΟ ΓΕΪΛ ΕΔΩΣΕ ΤΟ ΟΝΟΜΑ ΑΦΡΟΑΜΕΡΙΚΑΝΗΣ.
ΚΑΙ ΤΟ ΠΡΩΤΟ ΠΟΥ ΠΗΡΕ ΤΟ ΟΝΟΜΑ ΜΕΛΟΥΣ ΤΗΣ ΛΟΑΤΚΙ+ ΚΟΙΝΟΤΗΤΑΣ.
Σήμερα, βρισκόμαστε στο κολέγιο Πόλι Μάρεϊ.
Εκείνη την εποχή, η Πόλι δεν θα μπορούσε καν να το φανταστεί.
Αν η Πόλι μπορούσε να καταλάβει πλήρως τον εαυτό της,
σίγουρα θα βελτίωνε τη συνεισφορά της
στη νομική ή στη θρησκεία, στη συγγραφή ή στην ποίηση.
Τι είδους μαγεία θα είχε συμβεί;
Αν μελετήσεις το παρελθόν, πρέπει να αφήσεις την ιδέα ότι
οι άνθρωποι που γίνονται γνωστοί και κερδίζουν τον σεβασμό
σχετίζονται με εκείνους που το αξίζουν πραγματικά.
ΚΑΘΗΓΗΤΡΙΑ ΤΙΝΑ ΛΟΥ
Η Πόλι ήταν ένα άτομο που ζούσε πριν από την εποχή του.
Μπορεί η εποχή του να μην έρθει ποτέ.
Πρέπει να προσπαθήσουμε για έναν κόσμο στον οποίο θα έρθει.
"Δώσε μου ένα τραγούδι ελπίδας, και έναν κόσμο για να το τραγουδήσω.
"Δώσε μου ένα τραγούδι καλοσύνης, και μια χώρα όπου μπορώ να τη ζήσω.
"Δώσε μου τραγούδι ελπίδας και αγάπης, να το ακούσω με την ψυχή Μαύρου κοριτσιού.
"Πόλι Μάρεϊ".
Υποτιτλισμός: Μαριάννα Κοτζιά
Επιμέλεια Δημιουργικός Επόπτης